
The Elder Scrolls v: Skyrim 


„Dáš si ešte jedno?“ Prikývol som. Mirhtun dolial cy- 
jE .—. červeného a ja som sledoval mihotanie 
ľudí na neďalekej ulici. V toto ročné obdobie je v Ham- 
merfelle skutočne horúco. A to nie len pre elfa. Stále 
vidím v očiach niektorých tie nevraživé pohľady, akoby 
každý elf reprezentoval Thalmor. „Tak na Talosa,“ us- 
mial som sa a zdvihol pohár. „Nuž, keď myslíš..., na 
Talosa,“ prikývol Mirhtun. ,„Kam, že sa to chystáš?“ 


„UŽ sú to roky, čo som bol na iných miestach. Okrem toho, 
ešte musím vybaviť pozostalosť po svojom majstrovi. 
Northmoor a odtiaľ Skyrim.“ 


„Eh, takže naše prijemné podnebie ti už nestačí, tak ho 
chceš vymeniť za severský mráz?!“ „Z extrému, do ex- 
trému, priateľu,“ usmial som sa a dal si dúšok vína. 


Ak by sa ma niekto tesne po ohlásení Skyrimu spýtal, či 
som spokojný akým smerom sa autori vybrali, povedal by 
som, že si viem predstaviť aj lepšiu provinciu v hlavnej 
úlohe ďalšej Elder Scrolls hry. Nejakú, kde by fantázia au- 
torov mohla byť plne rozvinutá podobne ako v prípade 
zvláštnej atmosféry Morrowindu. Dnes už to tvrdiť nebu- 
dem. Séria Elder Scrolls patrí medzi momentálne najdlhšie 
existujúce PC RPG, s dlhou tradíciou a snahou o čo na- 
jmenej zviazaného hráča. Hlavný príbeh nikdy nebol 
dôležitý pre Elder Scrolls hry, snáď s výnimkou príbehu 
Redguardu, ktorý bol predsa len akčnou adventúrou a nie 
voľným svetom, kde si každý hráč nájde po čom túži. Hráč 
dostane taký príbeh, aký si sám vystavia. Nie len na obra- 
zovke monitora, ale i vo vnútri svojej hlavy. Je to krásny (a 
funkčný) koncept, avšak trochu prichádza do konfliktu s 
poňatím moderných, komerčných hier. Kde mainstream 
očakáva záchytné body, príbeh, ktorý by ho viedol ďalej v 
rozmernej krajine. Možno i preto sa Bethesda rozhodla 
utvoriť uchopiteľnejšie príbehové línie svojich hier. Príbeh 
Martina Septima bol akýmsi prvým, silnejším pokusom. 
Nebol dokonalý, ale mal svoje silné miesta, tak ako sa to 
už neraz Bethesde podarilo. Našťastie však i tu platilo, že 
hlavná dejová linka nie je podstatou série. Bola len ho- 
deným záchranným kolesom pre tých, ktorí nedokážu 
oceniť voľnosť série. 


Skyrim v tomto nie je iný. Jeho príbehová línia nie je pre 

užívanie si sveta podstatná, ale 
predsa tvorí značnú časť jeho atmos- 
féry. On Skyrim je naozaj zaujímavý a 
prekrásny kraj. Drsný, chladný, ale 
zároveň s množstvom nádherných 
oblastí, kedy hráč vlastne nič iné ner- 
obí, len obdivuje jeho prírodné krásy. 
Hmlistý opar vznášajúci sa nad 
vysokými horami, nádherný slnečný 
deň v okolí Ivarsteadu, či vulkanická 
krajina na východe... A to nie je 
zďaleka všetko. Svet Skyrimu je 
krásny, mohutný a vďaka mrazivému, 
zimnému počasiu i melancholicky pú- 
tavý. 


"Pôvodný plán bol prekročiť Wroth- 
gorské hory a zamieriť do Skyrimu. 
Problém s plánmi je však ten, že nie 
vždy vychádzajú tak, ako by si jeden 
elf prial. Nepriaznivé udalosti ma zah- 
nali na územie Cyrodiilu, a tak som 
nakoniec musel prejsť cez Jerallské 
hory. Impérium už dávno nie je čo bý- 
valo, nič ma tu nedrží a čoskoro som 
sa mal presvedčiť, že je to ešte horšie. 
Netrvalo dlho a bol som lapený 
skupinou príliš horlivých legionárov. 
Spolu s nejakou bandou zlodejov, vraj 
rebelov. Napriek tomu, že som s nimi 
nemal nič spoločné, bol som predve- 
dený a odsúdený na smrť. Doteraz 
nechápem prečo. Samozrejme, 
uvažoval som, či nepoužijem svoj 
pôvod, svoj výzor a nepostraším ich 
Thalmorom. Aj tak sú v jeho područí. 
Len, tušil som, že by to nepomohlo. A 
keď sa zdalo, že je všetkému koniec, 
zrútil sa na naše hlavy celý svet. 
Drak!" 


Doba sa mení, Elder Scrolls sa mení. 
Najväčšia zmena, ktorej sa mnohí 
obávali, bolo ono vymenenie celého 
RPG systému za čosi nové, iné a 
podľa autorov samotných 
jednoduchšie a prehľadnejšie. Preč sú 


základné štatistiky vašej postavy, už 
žiadna sila, inteligencia ani osobnosť, 
či šťastie. To všetko bolo zo systému 
vyoperované a nahradené troma zák- 
ladnými prvkami — mágia, život a 
výdrž. Pri postupe si hráč vyberá len z 


týchto troch vlastností, ktoré sa 
zvyšujú o 10 bodov. Avšak to by bolo 
trochu málo, a preto sú tu ešte kla- 
sické vlastnosti známe z predchádza- 
júcich dielov série. Každá z týchto 
vlastností má niekoľko perkov, ktoré 
zlepšujú snaženie postavy vo svete, či 
pridávajú nové možnosti využitia. Sil- 
nejšie kúzla, držanie dvoch zbraní, 
lepšie presvedčovanie, či ceny u ob- 
chodníkov. Však to poznáte, staré — 
dobré vlastnosti hrdinu. Čo je však na- 
jdôležitejšie, ono to skrátka veľmi 
dobre funguje a po niekoľkých hod- 
inách si už ani nespomeniete, že by to 
malo byť inak. Áno, priznávam, istý 
sentiment za vytváraním si vlastného 
povolania, za kombinovaním špeci- 
fických vlastností a „reálnej“ prítom- 
nosti pomenovaním tohto povolania, 
tu stále je. Lenže z tohto hľadiska je to 
skutočne len spomienka, ktorú 
samotný Skyrim vyvracia a ukazuje, 


že to ide aj tak, ako zamýšľajú autori. 
Povolanie si skrátka tvoríte za 
pochodu. Je to prirodzené a pre- 
hľadné. 


Čo ma privádza k jedinej vážnej kritike 
hry a to je jej ovládanie, jej použí- 
vateľské rozhranie, ktoré na PC 
skrátka nefunguje prirodzene. Je nep- 
rehľadné, nelogické a nadovšetko ne- 
dotiahnuté. Akoby si v Bethesde 
povedali, že musia vychádzať z kon- 
zolového základu, len ho mierne up- 
ravia na pomery klávesnice a myši. 
Mierne, bez pochopenia základných 
princípov ovládania hier na PC. Je fajn 
obzerať si predmety v inventári, až do 
najmenších detailov. Lenže keď človek 
potrebuje funkčný inventár, aby mal 
presný prehľad o váhe, či hodnote 
nosených vecí, tak toho sa nedočká. 
Nehovoriac o tom, že tlačítka myši 
nekorešpondujú s hrdinovými rukami. 
Sú prehodené a pri vyzbrojovaní sú s 
tým zbytočné problémy a zmätky. 
Občas som mal chuť Toddovi Howar- 
dovi oplieskať o hlavu Morrowind 
alebo Daggerfall. Ako je možné, že to 
v minulosti fungovalo bez problémov a 

dnes to nejde?! Rečnícka otázka. 
Odpoveď totiž všetci poznáme. 


Všetko ostatné totiž v Skyrime viac- 
menej funguje. Podzemia majú svoju 
atmosféru, mnohé z nich sú celkom 
rozsiahle — i keď v podstate lineárne. 
Čo je trochu škoda, avšak v konečnom 
dôsledku to príliš nevadí, aj keď os- 
obne by som ocenil blúdivé orgie á la 
Daggerfall. Obávam sa však, že som 
jeden z mála. Oceniť treba i pokus 
zaradiť do niektorých podzemí „há- 
danky“, ktoré bránia v postupe ďalej. 
V úvodzovkách nie sú náhodou, 
keďže svojim spôsobom sú väčšinou 
veľmi jednoduché až primitívne, avšak 
ich prítomnosť poteší a stavia pred 
hráča (aspoň na oko) i inú prekážku 
než sú rôzne druhy protivníkov. 
Príšery a iná háveď Skyrimu sa skladá 
ako zo štandardných Elder Scrolls 
kúskov, tak i rôznych noviniek, ktoré 
sa veľmi vydarili. Ak by niekoho zaují- 
mal onen (v Oblivione) nešťastný 
„level scaling“, tak áno je prítomný i v 
Skyrime. Avšak tentoraz autori popra- 
covali na jeho vyvážení a vo svete ex- 
istujú oblasti, resp. protivníci, s ktorými 

sa neradno zahrávať. Postupne sa 
potom objavujú vyššie „formy“, ktoré 
sú o niečo odolnejšie a z času na čas 
i lepšie vyzbrojené. Hneď však treba 
dodať, že podobné lapsusy á la Obliv- 
ion — kedy ste stretli banditu v kom- 
pletnom daedrickom brnení — sa 
nekonajú. Aspoň čo sa dá povedať po 
90 odohraných hodinách. Skyrim je 
totiž svet rozsiahli, i keď nie natoľko 
ako vyzeral na starých mapách. 
Všetko je, ako to už je dnes tradíciou, 
trochu zmenšené, než si človek pred- 
stavoval. Rovnako to platí i o mestách, 
na ktoré na potulkách chladným sve- 
tom narazíte. Usadlosť o siedmych do- 
moch by sa snáď nemalo ani volať 
mestom. Lenže realita je — bohužiaľ — 
taká a môže mi to byť maximálne ľúto. 
Iste, dalo by sa špekulovať, či je 
všetko zmenšené z časových 
dôvodov, šetreniu zdrojov alebo 
obmedzením enginu, ale pokiaľ svet 
funguje ako je, stačí to len 
pripomenúť. Predstavy musia vždy 
jednoznačne kolidovať s realitou. 


Kým mestá sú trochu menšie, než by 
si jeden predstavoval, tak na strane 


Elder Scrolls tradície a bohatosti 
sveta, je všetko v najlepšom poriadku. 
Chyba predchádzajúcej hry bola v 
tom, že sa autori rozhodli časť tejto 
tradície ignorovať. V prípade Skyrimu 
jej skladajú poctu, všetko vyzerá, tak 
akoby malo. Všetko je na svojom mi- 
este a zdá sa, že tentoraz ignorácia 
nehrozí. I ten Labyrinthian tam je! 
Podložené množstvom kníh, starých i 
nových, ktorých čítaním sa dá stráviť 
nejedna hodina. 


"Drak. Mystické stvorenie. Posledný, o 
ktorom som počul, bol v službách Tib- 
era Septima. Neviem ako to dosiahol, 
ale mňa sa tento drak snažil zabiť. A 
keby len mňa. Objavil sa neďaleko 
Whiterunu. Nebo i zem sa otfriasali, 
keď zaútočil. Našťastie som v tom 
nebol sám a pár vojakov zo stráže pri- 
dalo ruku k dielu. Keď bolo po 
všetkom stalo sa niečo podivné, niečo 
zvláštne...niečo čo zmení moje vní- 
manie sveta." 


Súboje s drakmi patria k veľmi atmos- 
ferickým a úžasným zážitkom hry. A to 
i potom, čo sa draky stanú trochu 
jednoduchšou korisťou. Vždy má onen 
súboj niečo do seba. To ako sa 
vznášajú nad svetom, ako krúžia a 
dosadajú na zem, je skrátka niečo 
úžasné a nádherné. Okrem prostredia 
sú to práve stretnutia s drakmi, ktoré 
vytvárajú neuveriteľné zážitky z hra- 
nia. Skyrim je rozsiahli a čoskoro 
prídete na to, že draky nie sú tým na- 
jväčším nepriateľom. Aspoň v zači- 
atkoch hry. Áno i po 50 hodinách 
budem tvrdiť, že stále som len na za- 
čiatku celej hry. Je totiž toľko miest 
kam ísť, toľko činností, ktoré sa dajú 
robiť bez nejakej nutnosti, či úlohy, 
skrátka len tak. Narúbať drevo, ťažiť 
rudu v bani, potom ju roztaviť a pre- 
meniť na ingoty a nakoniec vykovať 


krásnu zbraň, ktorú očarujete aby bola 
silnejšia. Ak by vám na cestách bolo 
smutno, časom získate i spoločníkov, 
ktorých môžete brať na svoje výpravy. 
Ich umelá inteligencia občas trochu 
hapruje, zvyknú sa niekde zaseknúť a 
občas zavadzajú v boji, ale ja osobne 
som s nimi problém nemal. Teda s 
ňou. Lýdia sa volá a už mi pár krát 
zachránila krk! To viete, mágovi sa 
občas šikne dobrý bodyguard :-) 


Čo nás privádza k toľko propagov- 
anému (a zase podľa mňa zbytočne) 
„Radiant Story“, ktorý ma na svedomí 
náhodne generované úlohy pre hráča. 
Svojim spôsobom fungujú podobne 
ako v prastarom Daggerfalle. Hráč 
dostane nejakú úlohu a pôjde na ne- 
jaké miesto, kde čosi vyzdvihne, 
niekomu rozbije držku alebo čosi musí 
nazbierať. Vždy náhodne, na inom mi- 
este, ale zadanie býva rovnaké. Je to 
milé spestrenie, ktoré ešte viac 
umocňuje pocit otvoreného sveta i keď 
trochu sa opakujúceho. 


Myslím, nielen vďaka „Radiant Story“, 
že Skyrim je tak blízko dokonalosti 
Daggerfallu ako som si to nikdy pred 
tým nedokázal predstaviť. Je to 
skrátka výborná hra, ktorá stojí na 
pevných nohách a základoch 
položených na začiatku 90-tych rokov. 
Túto tradíciu neničí, neignoruje a ďalej 
ju rozvíja tak, aby vyhovovala i súčas- 
nej hráčskej generácii. Rozhodne patrí 
medzi veľmi návykové hry a keď sa 
človek raz do nej ponorí, len ťažko sa 
mu bude z chladných krajov Skyrimu 
odchádzať. Nie je bez chybičiek, ale 
tie jej razom dokážete odpustiť a 
necháte sa ovládať len jej pozitívami. 


"Sedím vo veži Winterholdu a pre- 
mýšľam, čo ma ešte čaká. Smiešne, 
cesta sem sa akosi zvrtla. Pôvodne 


som tu chcel pár dní študovať isté 
knihy, ktoré má len tunajšia knižnica. 
Dnes tu sedím ako arcimág, pred- 
staviteľ magickej školy Winterholdu a 
pijem skyrimskú medovinu. „Tak na 
Talosa“ pozdvihol som pohár a usmial 
sa." 


A 
a 


voj 
A a) 


Výrobca: Bethesda GS Distribútor: Bethesda 
Multiplayer: nie Lokalizácia: české titulky (PC) 


- nálada a atmosféra 
- hudba 
- relatívne zjednodušenie 
systému sa podarilo 
- možnosti 


- občas hapruje AI 
- za PC Ulby si 
niekto zaslúžil vyfackať ©) 

RECENZIA 


Rayman je proste legenda. Tí čo ho nepoznajú (a pred- 
pokladám, že ich nie je málo), síce teraz nechápu, 
avšak každý, kto mal možnosť sa s týmto herným 
skvostom aspoň raz za život stretnúť, mi musí dať za 
pravdu. V podstate je možné povedať, že sága "hop- 
sačiek" s Raymanom v hlavnej úlohe, sa v pohode radí 
medzi neprávom prehliadané klasiky tak, ako je to v 
prípade inej pecky z dielne Ubisoftu, a síce Beyond 
Good and EVIL. 


Dôvod, prečo sú tieto herné klenoty masám relatívne 
neznáme, je pritom jednoduchý - ich kvality dokáže naplno 
oceniť naozaj len herný fajnšmeker. "Raymanovky!" totižto 
nikdy neboli titulmi jednoduchými a aj napriek fantastick- 
ému rozprávkovému vizuálu ponúkali solídnu výzvu aj pre 
tých naj-hard-corovejších gamerov. Dnes, kedy sa na trh 
dostáva fanúšikmi netrpezlivo očakávanie pokračovanie s 
názvom Rayman Origins, je však možné povedať len jednu 
vec - ak ste milovníkmi digitálnej zábavy a obzvlášť žánra 
plošinkoviek, zabudnite na Sonicov, Máriov a neviem ešte 
akú gutu. Nový Rayman je totižto bez debaty najlepšou 
platformovkou tohto roka a pokiaľ to myslíte s hraním 
naozaj vážne, skôr či neskôr si ho pozháňajte! 


Ok, možno som záverečný odstavec uviedol trošku 
predčasne, ale som aspoň rád, že viete, s čím máte v prí- 
pade tejto novinky čo dočinenia. Rayman Origins je proste 
hrou, u ktorej je gejzír originálnych nápadov a čírej 
tvorivosti tak intenzívny, že si ho spočiatku ani nebudete 
vedieť poriadne užiť. Príbeh, pojednávajúci o jednej 
obzvlášť mrzutej starenke, pritom nepôsobí ako hlavný 
hnací motor vašich dobrodružstiev, ale len ako vhodný do- 
plnok netradičnej rozprávky, ktorej hrdinom je roztopašná 
bez-končatinová bytosť, tak náramne odlišná od toho, čo 
dnes v žánri "fičí" (zvieratá, inštalatéri.. veď viete). 


Práve postavička Raymana je dôvodom, prečo z hry srší 
tak obrovská hravosť a optimizmus, nakoľko vďaka fanta- 
stickej práci animátorov je radosť tohto tvora vôbec len sle- 
dovať, ako robí to, čo robí. A nie len jeho. Aj jeho kamoš, 
modrý Žabiak Globox, je graficky tak famózne ani- 
movaným, že vzájomná (avšak priateľská!) fackovačka 
medzi ním a Raymanom vás neomrzí ani po x-tom raze. 
Sluší sa doplniť, Že hra síce ponúka co-op až pre 4 hráčov, 

ale osobne odporúčam len hru vo dvojici, keďže jednak sa 
tým vyhnete občasnej frustrácii z niektorých neskorších lev- 
elov ale súčasne si tak aj zvýšite šance na pozbieranie 
všetkého, čo sa v tej ktorej úrovni nachádza bez toho, aby 
ste sa v leveli cítili namačkaní ako haringy. 


Z hľadiska základnej štruktúry hry ostal Rayman Origins 
dokonale verný svojim predchodcom a preto aj tu 
nachádza uplatnenie postupné odomykanie si nových sve- 
tov, do ktorých sa dostávate až na základe nazbierania 
určitého počtu ružových guličiek zvaných electoons, ro- 
zlične pouväzňovaných v jednotlivých leveloch. Každá 
zóna je pritom tvorená hneď niekoľkými progresívne obti- 
ažnejšími sekciami, pričom každá z nich je navyše 
poskladaná z viacerých pod-úrovní. V závere týchto tzv. 
"hubov" vás potom čaká buď nejaký ten fajnový boss, alebo 
letecká sekcia na chrbte muchy, ktorá vám nadmieru 
príťažlivou formou pripomenie staré dobré časy tyrianov, 
raptorov a im podobných arkád. 


Sluší sa dodať, že Rayman spočiatku 
dokáže len hopsať, pričom až s pribú- 
dajúcimi — odohranými — hodinami 
získava späť všetky svoje schopnosti, 
na ktoré sme u neho zvyknutí. Placht- 
enie vo vzduchu, päsťovky, plávanie 
pod vodou, behanie po stenách... to 
všetko si však budete musieť v koži 
hrdinu najprv pracne vybojovať, vďaka 
čomu nie ste ihneď zahltení hromadou 
schopností, ale učíte sa ich pekne 
postupne. V praxi sa tak spočiatku 
ľahká plošinkovka plynule zmení na 
relatívne náročnú a komplexnú vec, s 
ktorou sa vistých okamihoch zapotíte 
aj napriek tomu, že máte na konte také 
skalpy ako Dark Souls či Ninja Gaiden 
2. Našťastie, drvivá väčšina levelov je 
výzvou náročnou tak akurát, takže keď 
ju konečne zdoláte, ste odmenení 
vynikajúcim pocitom z dobre odve- 
denej práce, čo vás len a len motivuje 
k tomu, aby ste pokračovali v hre 
ďalej. 


Vo veci variability úrovní snáď nemusí 
byť pochýb o tom, že Rayman Origins 
v tejto oblasti doslova srší nápadmi. Či 
už po stránke výtvarnej, alebo po 
stránke dizajnu a stavby, každý jeden 
level obsahuje toľko pamätihodných 
sekcií a výjavov, že si ich s radosťou 
dáte znova len preto, aby ste sa tou 
krásou mohli znova raz pokochať. 
Sviežo zelené džungle, životom preky- 
pujúce podmorské hlbiny či mrazivo 
chladné a nebezpečne šmykľavé 
fjordy, to všetko je v hre podané s tak 
maniakálnym zmyslom pre detail, že 
akokoľvek ste doteraz považovali ľudí 
z Ubisoftu za obyčajných "derivá- 
torov", po zážitku s novým Raymanom 
od základov zmeníte svoj názor. 


Korunu všetkému tomu bravúrnemu 
game-dizajnu potom nasadzujú 
špeciálne "utekáme v pred čo nám 


„"" 


nohy stačia" úrovne, v ktorých máte za 
úlohu dohoniť zdrhajúci poklad (?), 
pričom v ceste vám stojí brutálne 
náročná prekážková dráha, kde jedno 
jediné zaváhanie znamená automat- 
ický reštart celého levelu. Aj keď by sa 
na prvý pohľad mohlo zdať, že takéto 
úrovne vás automaticky po niekoľkých 
nezdaroch privedú do šialenstva, opak 
je v skutočnosti pravdou - autori ich 
skrátka navrhli tak, aby nefrustrovali 
ani po x-tom nepodarenom pokuse. 
Ako som už spomínal, zďaleka najviac 
zábavy hra ponúka v co-op režime pre 
dvoch hráčov, keďže tým sa stane 
zbieranie žltých guličiek zvaných lums 
(za určitý počet týchto nezbedníkov 
dostanete bonusových electoons) či 
hľadanie tajných pokladov a sekcií 
výrazne dynamickejším bez toho, aby 
si ktorýkoľvek z hrajúcich uvedomoval, 
že mu ten druhý ľudovo povedané 
"prerastá cez hlavu". Inými slovami, 
každý sa baví bez rozdielu, či je skilled 
gamer, alebo nie je. 


Nebojte sa však, žeby ste sa osamote 
nedaj bože nudili - to v žiadnom prí- 
pade! Fantastická pestrosť levelov 
totižto v spojení s úžasným audio- 
vizuálom dáva vzniknúť — natoľko 
návykovej hrateľnosti, že akokoľvek 
sa tomu budete brániť, novému Ray- 
manovi skôr či neskôr úplne prepad- 
nete. Ak teda hľadáte v aktuálnej 
záplave FPSiek a RPGčiek titul, ktorý 
vášho hráčskeho ducha nie len 
pohladí, ale aj povznesie, už nemusíte 
hľadať ďalej. Práve ste ho totižto ob- 
javili. 


PSS,Xbox 360,Wii 
Výrobca: Ubisoft Distribútor: Ubisoft 
Multiplayer: áno Lokalizácia: nie 

- chytľavá hrateľnosť 
- fantastické tech- 
nické spracovanie 
- nápaditý dizajn levelov 
- výborný co-op 


- drobná miera 
frustrácie pre jed- 
ného hráča 

RECENZIA 


Tesne po skončení dovolenkovej sezóny prišla od 
našich poľských susedov vízia o tom, ako by to vyzer- 
alo, pokiaľ by v slnečnom raji kdesi pri Novej Guiney 
robili dovolenkárom spoločnosť krvilační nemftvi. Isté 
je len to, že tentoraz sú v raji samotní zombíci. 


S nápadom zasadiť hordy zombíkov do kulís priestranného 
tropického ostrova prišiel Techland už pred 5 rokmi, keď na 
E3 2006 predstavil Dead Island — pôvodne akčné RPG s 
revolučnými prvkami a hlbším príbehom než je tomu dnes, 
vo finálnej podobe. Ten mal pojednávať o stroskotanom za- 
milovanom páre na avizovanom ostrove posiatom všeli- 
jakou nemítvou háveďou. Postupne sa na Dead Island 
začalo zabúdať, Techland pracoval na nových značkách a 
už to vyzeralo na ukončenie prác. Ja sám som osud Dead 
Islandu netrpezlivo sledoval a niekoľkomesačný nápis „Site 
under construction“ svietiaci na oficiálnych stránkach hry, 
mi doslova pil krv. Našťastie, Techland dokázal zaujať a 
doslova preraziť na viacerých frontoch naraz precíznym 
trailerom z februára, vďaka ktorému sa už v týchto dňoch 
rozbieha filmová adaptácia Dead Islandu. 


Preorientujme sa ale späť k výsledku, ktorý na rozdiel od 
pôvodných plánov vyzerá „drobátko“ inak, no napriek tomu 
si zaslúži pozornosť každého fanúšika FPS žánru (a zom- 
bíkov predovšetkým). Predstavte si, že sa prebúdzate po 
preflámovanej noci kdesi na hotelovej izbe, nemáte pojem 
o čase, vaše videnie je kvôli nekontrolovanému príjmu 
alkoholu ešte značne rozostrené a aj tie dve mítvoly v zad- 
nej izbe môžu byť výsledkom všeličoho... Keď vám však 
nad hlavou preletí ďalší z hostí a dopadne na tvrdý asfalt 
pod hotelom, je jasné, že niečo tu nesedí. Dovolenkový re- 
zort na fiktívnom ostrove Banoi v okolí Novej Guiney si totiž 
vyhliadli zombíci, a tak je z dovolenkárov obedové menu 
číslo jeden. Hráč sa dostáva do kože jednej zo štyroch 
postáv, ktoré sú však proti vírusu vyčíňajúcom na ostrove 
imúnne a tým pádom aj veľkou posilou pre hfstku 
preživších, ktorí sa snažia za každú cenu ujsť. 


Či si vyberiete profesionála na ťažké zbrane, černocha 
Sama B, na strelné zbrane zameranú Purnu, „assassínku“ 
Xianu Mei, ktorá si najlepšie rozumie s mačetami, alebo 
majstra na vrhacie zbrane Logana, je len na vás. Pustiť sa 
samozrejme môžete aj do co-op hry zostavenej až pre 4 

Dead Island i 


hráčov. Každopádne, nech si zvolíte kohokoľvek, počas hry 
si môžete pokojne vyprofilovať vašu postavu úplne inak, 
než stojí v jej základnom životopise, čo samozrejme závisí 
od najčastejšie preferovaných typov zbraní a rozdeľovania 
skillov. Expy dostávate buď za čo najefektívnejšie, alebo 
čo najrýchlejšie zabitia nepriateľov. K tomu je prispô- 
sobená široká paleta zbraní, v ktorých sa nájdu úplne 
bežné predmety - napr. vašim počiatočným kvérom sa 
stane obyčajné drevené pádlo. Postupne sa dopracujete k 
bejzbalovým pálkam, ťažkým železným tyčiam, páčidlám 
alebo kyjakom, všetky patriace do skupiny tupých zbraní. 
Pokiaľ chcete rozpútať masaker, ako sa na pravú zombie 
akciu patrí, siahnite radšej po zbraniach ostrých, kam sa 
logicky zaraďujú všetky nože, mačety a sekery. 


Samotné boje sú základným prvkom Dead Islandu. A že 
ide o skutočne vydarený element tohto titulu, na to vezmite 
jed. Nech to znie akokoľvek, porciovanie nepriateľov si pos- 
tupne začnete užívať a hra vo vás vypestuje doslova odpor 
voči zombíkom. Tupé zbrane poslúžia na rôzne zlomeniny 
a pomliaždeniny, ktoré vyzerajú nanajvýš bolestivo a ktoré 
sú doprevádzané adekvátnymi zvukovými vložkami. 
Strelné zbrane sa naopak zídu na odstránenie z diaľky a 
predovšetkým na prestrelky s ľuďmi (obyvateľmi 
neďalekého mestečka Moresby, či preživšími policajnými 
jednotkami). Dead Island ale na prestrelky nie je stavaný, 
pocit zo streľby je dosť ťažkopádny a hra vám bude 
všeobecne pchať pod nos skôr zbrane na blízko, než ne- 
jaké samopaly. Ja som sa vydal na cestu spasiť Banoi 
treťou voľbou, a to sečným sortimentom. Ten nájde uplat- 
nenie ako na boje na blízko, tak aj na diaľku a nepriateľom 
spôsobí najväčšie poranenia, teda stratu končatín. Verte, 
že nie je nad to, keď sa na vás rúti spoza kopca vreštiaci 
zombík a vy mu tesne pred jeho útokom stihnete švihnutím 
mačety odťať hlavu, ruku či nohu. So zbraňami a zombíkmi 
vôbec súvisí aj výroba zbraní. Zhotovovanie vlastných 
kúskov je ďalšou poprednou zložkou titulu. Nielenže 
získate silnejšie nástroje, taktiež prídete aj k novým 
možnostiam na likvidáciu nepriateľov. Tak napríklad, spájať 
môžete klince s bejzbalovou pálkou alebo elektrické káble 
s mačetami. Občas sa možno začudujete, čo vám to za tzv. 
pracovným stolom (akýmsi univerzálnym prvkom na 
úpravu, opravu a vylepšovanie zbraní) vznikne, no vedzte, 
že v boji sa takéto hybridy len a len zídu. 


Vaši úhlavní nepriatelia, zombíci, sú 
rozdelení na niekoľko druhov, na ktoré 
platí rozličná bojová technika. Zák- 
ladný typ predstavujú tradičné, pomalé 
a kolísavé indivíduá, ktorých likvidácia 
nie je žiadnym problémom. Potom tu 
sú ich vylepšené „verzie“ spomenuté 
vyššie — vreštiaci a poriadne rýchli 
zombíci zvaní „Infikovaní“, ktorí sú v 
skupinkách tvrdým orieškom. Nielenže 
do vás neustále dobiedzajú a tým 
zároveň znemožňujú akúkoľvek vašu 
reakciu, v priebehu pár sekúnd vedia 
vašu postavu poslať na druhý svet. 
Ďalším druhom sú tzv. chuligáni, ex- 
trémne pomalí, no za to silní protivníci 
s dlhou výdržou. Nezabudnuteľným je 
Butcher, rýchle monštrum s mačetami 
miesto rúk, starosti narobí aj Floater, 
ktorého základným útokom je vypľú- 
vanie omračujúceho slizu, netreba 
zabudnúť na vybuchujúceho Sui- 
cidera, no a zoznam zombíkov za- 
vršuje Ram, rútiaca sa hora svalov, 
ktorá je pripútaná vo zvieracej kaza- 
jke. Nech si na vás ale brúsi zuby 
čokoľvek, môžete byť relatívne poko- 
jní, nakoľko v hre nemôžete zomrieť. 
Nepriatelia vás vedia maximálne tak 
omráčiť a po krátkom, 7-sekundovom 


intervale sa respawnete neďaleko 
posledného boja. Lekárničky teda 
vôbec nemusíte riešiť, zbytočne by 
vám len zavadzali v inventári. 
Respawn dosť zjednodušuje hru a 
boje preto nepredstavujú v drvivej 
väčšine takmer žiadnu väčšiu výzvu. 


Ostrov Banoi srší variabilitou 
prostredí. Zabudnite, že celý čas 
strávite na slnečných plážach, kde sa 
nachádza zopár šťastlivcov, ktorých 
neroztrhali zombíci. Je pravda, že 
veľká časť hry sa odohráva práve v 
dovolenkovej zóne, z nej ste však pos- 
tupne katapultovaní do ďalších zákutí 
Banoiu. Neďaleko totiž stojí mestečko 
Moresby, ktoré je takisto nasiaknuté 
nemítvymi. Všetko živé sa ukrylo do 
miestneho kostola, ktorý sa stáva 
častým pôsobiskom útokov. Ďalej sa 
pozriete aj do džungle obývanej do- 
morodým obyvateľstvom, ktoré hraničí 
s akýmsi laboratóriom na výrobu zom- 
bie protilátky. Počas hry navštívite aj 
väzenské priestory, v ktorých si 
odpykávajú tresty jedni z najhorších 
zločincov. Jednotlivé prostredia sú 
priestranné a čo je hlavné, máte v nich 
takmer neobmedzenú voľnosť. Ne- 


Dead Island ma zasiahol ako blesk z 
čistého neba. Neskutočne zabugovaná, 
graficky nevyrovnaná a sem tam frustru- 
júca sand-boxovka od Techlandu, ktorý si 
už stihol pokaziť svoj image nedávnym 
shitom zvaným Call of Juarez: The Cartel, 
ma ale svojou hrateľnosťou odrovnala ako 
žiaden iný zástupca tohto žánra. Inými slo- 

ami, prepadol som jej ako feták svojej 
čerstvo zakúpenej dávke. 


Chcete vedieť fundamentálny dôvod? 
ýborne trafený mix RPG, akcie a 
prieskumu ostrova. Hra skrátka ideálne 
mieša trojicu svojich základných herných 
prvkov tak, že ani po 10 hodinách 
strávených s ňou nepociťujete únavu či 
stereotyp z toho, žeby ste hrali stále to isté 
(čo aj v podstate hráte). Samotný killing 
nemítvych je pritom vďaka rozmanitej (a 
sakra účinnej) palete tupých, ostrých či 
strelných zbraní zábavným bez ohľadu na 
konto mítvol, ktoré máte na účte, takže sa 
nemusíte obávať, žeby vám ten počia- 
očný entuziazmus z hry vyprchal príliš 
rýchlo. 


Po pravde, vďaka adrenalínovému poňatiu 
súbojov na blízko a obzvlášť podarenej 
brutalite, vám zrejme nevyprchá vôbec, čo 
je viac než dostačujúcim poznatkom 
omu, aby ste Dead Islandu jednoznačne 
dali šancu. Čert to vem, že niektoré guesty 
sú nelogické či účelové, čert to vem, že v 
neskorších fázach hry sa váš postup 
mení len na bohapustý grind, čert to vem, 
e RPG element je v skutočnosti povrch- 
nejším než sa na prvý pohľad javí 
dôležitá je totižto hrateľnosť a v tej táto 
sand-boxovka jednoznaťne exceluje. Do- 
poručujem. 


Blade 


musíte totiž len pevne sledovať ces- 
tičky hlavného príbehu, pokojne sa 
môžete vybrať za bezbrannými 
preživšími a pomôcť im s ich 
starosťami. V tomto smere Dead Is- 

land naozaj zabodoval, väčšina vedľa- 
jších úloh je ľudských a Úplne 
prirodzených a navodzujú dojem, že 
pomáhate skutočným ľuďom zdr- 
veným stratou blízkych. Pokiaľ sa 
rozhodnete splniť každý jeden side- 
guest, od hry očakávajte dobrých 30 
hodín hrania, čo je viac než výborným 
výsledkom. Ako odmenu za splnenie 
tej či onej úlohy očakávajte peniaze, 
nejaké to náčinie alebo prísady na 
zhotovovanie vlastných typov zbraní. 
A keď už nebudete mať čo robiť, 
môžete si prezrieť ostrovné scenérie, 
pri ktorých padne sánka. 


Veru tak, Techland dokázal vyšťaviť z 
Chrome Enginu 5 maximum. Príroda, 
more a zombíci sú spracovaní nad- 
mieru dobre a vizuálna stránka ľavou 
zadnou splňa podmienky aktuálnej 
generácie hráčov. Avšak nielenže to 
vyzerá dobre, hra by mala byť v týchto 


dňoch už bezproblémovo vyladená a 
optimalizovaná aj pre staršie zostavy. 
Po nejakých grafických bugoch, ktoré 
sa vyskytli pri vydaní, už niet ani stopy, 
prekrývanie textúr a prechádzanie cez 
zavreté dvere či steny je už tiež minu- 
losť. Vizuálnu stránku dopíňa vcelku 
kvalitná zvuková kulisa, dabing postáv 
ničím neurazí, no ani nezahviezdi, 
výkriky a škrekot zombíkov však 
občas naženú zimomriavky. 


Dead Island je sám o sebe dov- 
olenkovým titulom. Poslúži ako dobrý 
relax a odreagovanie od všedných 
starostí, zaujme kvalitnou 
hrateľnosťou a občas aj pritvrdí a 
pripraví pre hráča slušnú hororovú at- 
mosféru. Jednoducho, všetko čo si 
predstavujete pod pojmom „zombie 
FPS“ je zahrnuté práve v tomto nad- 
mieru kvalitnom počine od Techlandu. 
Bodka. 


PC,PS3,Xbox 360 
Výrobca: Techland Distribútor: Deep Silver 


Multiplayer: áno Lokalizácia: nie 


A. - chytľavá hrateľnosť 
- dlhá hracia doba 

- krásne spracovanie 

- CO-Op pre 4 hráčov 

- nudné prestrelky 
- respawn 


- občas hra smeruje 
do stereotypných vôd 

Might A Magic: Heroes vI 


Herné série sú postavené na pocite „povedomosti“. 
Spája ich spoločný herný základ, niečo, čo je pre ne 
definujúce. Správne pokračovanie má v sebe čosi zo 
svojho predchodcu, akýsi povedomý pocit, ktorý nás 
utvrdzuje v tom, že stále hráme svoju obľúbenú sériu i 
napriek tomu, že sa niektoré jej piliere zmenili. V He- 
roes VI sa toho zmenilo mnoho, vrátane názvu, avšak 
našťastie nie toľko aby to dokázalo zmeniť pocit, ktorý 
z hry máte. 


Nech už za rozhodnutím zmeniť názvoslovie série stálo 
čokoľvek (a ja to stále považujem za podivný nápad), 
samotnej hre to príliš neublížilo. Niekto v Ubisofte si myslel, 
že spraviť poriadok v sérii je dobrý nápad a možno by 
nezaškodilo, aby aj ich strategická séria jasne patrila pod 
značku „Might 8. Magic“, lebo inak by si to asi nikto nevši- 
mol. Spojenie „Might 8% Magic“ môžeme dnes pokojne po- 
važovať za zabudnuté, také ku ktorému sa neviaže žiadna 
praktická spomienka (keď nepočítame pamätníkov), zatiaľ 
čo Heroes of Might and Magic bol pojem živý a veľmi 
úspešný. Ale prečo sa zaoberať takou malichernosťou 
akou je názov hry, keď podstatu tvorí jej obsah. Ako by sme 


povedali, duch hry, ktorý našťastie neutrpel mnoho škôd pri 
snahe o zmenu v sérii. 


Heroes VI príbehovo nadväzuje — teda presnejšie 
povedané predchádza — piaty diel série. Stále sa 
nachádzame vo svete Ashan a stále budeme riešiť konflikt 
medzi anjelmi a démonmi, avšak tentoraz v dávnej minu- 
losti Ashanského sveta. Svet, ktorý prešiel z rúk ruských 
do rúk maďarských. Tvorcovia z Black Hole mali pred 
sebou neľahkú úlohu, pretože i cez niektoré kritické miesta, 
bol predchádzajúci diel série veľmi kvalitný a okrem hlavnej 
hry za sebou zanechal i množstvo prídavkov. Pri súčas- 
ných trendoch v hernom vývoji však bolo jasné, že zrejme 
bude musieť prísť k nejakému zjednodušovaniu celého 
konceptu Heroes. Pre mnohých to je istotne predstava 
bolestivá a nepríjemná, lenže všetko sa robí v rámci lep- 
šieho plynutia hrateľnosti. Zároveň sa Black Hole snažili 
udržať povedomý ráz, teda už spomínaného, ducha celej 
série. Čo je najviac badateľné najmä na grafickom stvár- 
není niektorých prvkov a v povedomom zvukovom resp. 
hudobnom sprievode, ktorý dodáva hre potrebné (priam 
až) rozprávkové zafarbenie. Heroes VI celkovo miestami 

veľmi pripomína nádherne kreslený druhý diel série, za čo 
môže do istej miery aj výborné výtvarné spracovanie a tá 
správna paleta farieb použitá pri jednotlivých prostrediach 
hry. 


Herný systém je teraz o niečo prehľadnejší, resp. 
jednoduchší, avšak stále dostatočne vyvážený. Preč sú 
niektoré suroviny, musíte si vystačiť s drevom, zlatom, 
rudou a magickými kameňmi — síra a diamanty sú už 
zabudnutou minulosťou. Rovnako stratil zmysel i boj o jed- 


notlivé zdroje, keďže teraz sú plne v 
područí jednotlivých miest, či pevností 
— kto ovláda pevnosť, ovláda všetky 
okolité zásoby zdrojov. Istým spô- 
sobom logické, dávajúce možnosť 
hráčovi viac sa sústrediť na skúmanie 
mapy a dobývanie veľkých miest. 


Mestá sú práve tými miestami, ktoré 
prešli najvýraznejšou zmenou. V 
prvom rade bola úplne odstránená 
špeciálna obrazovka, kde hráč videl 
ako mu mesto krásne rastie pred 
očami. Teraz vám bude musieť stačiť 
menšia „tabuľka“, kde vidíte akýsi 
náhľad mesta, ktorý sa však vylepšo- 
vaním mení len minimálne. Preč sú 
nádherné výhľady, preč je radosť z 
postavených budov, pretože Heroes 
VI nič také nemá vo svojej vizuálnej 
výbave. Ono celkovo pôsobí mesto (z 
počiatku) celkom neprehľadným doj- 
mom. Človek si musí zvykať na rôzne 
záložky, tabuľky a vôbec. Koľkokrát by 
po tuhej bitke padlo kochať sa vybu- 
dovanou nádherou. Smola. Tu sa hrá, 
pravdepodobne, na efektívnosť a na 
efektnosť sa zvysoka kašle. Nie je to 
žiadna tragédia, nič čo by výrazne 
ničilo hru ako takú, avšak v estetickom 
smere je to momentálne 1:0 pre 
ruských tvorcov piateho dielu. Ďalšou 
zo zmien je možnosť okamžitého prís- 
tupu k najímaným jednotkám v 
akomkoľvek meste (či pevnosti). 
Odpadá tak starosť o transport jed- 
notiek z jedného mesta do druhého a 
ochrana ríše sa tak stáva trochu po- 
hodlnejšou. V žiadnom prípade však 
jednoduchšou. 


Heroes VI však je stále o hrdinoch, 
veď to má iv názve. Kým o niektorých 
spomínaných častiach sa dá povedať, 
že sú k prospechu veci a po čase sa 
stávajú bezproblémovo prehľadné. S 
hrdinami je trochu problém. Nie, že by 


maďarský tvorcovia čosi pokazili, ale 
zliali do seba niekoľko vlastností — 
resp. prihodili k vlastnostiam hrdinu i 
kúzla. Preč je tak nutnosť stavať mag- 
ické veže, v ktorých nachádzate 
náhodne vybrané kúzla niektorých 
odvetví. Teraz má každý hrdina svoju 
sadu všetkého. Samozrejme líšia sa 
podľa frakcií, ku ktorým patria — 
vynikne tak viac ich špecializácia, čo 
dáva hre ďalší strategický rozmer. Aké 
kľúčové vlastnosti hrdinovi vyberiem, 
aké to bude mať pre moju armádu 
výhody, čo je potrebné a čo je menej 
nutné v tento moment. Úprimne, z 
počiatku som nebol z tejto zmeny príliš 
nadšený, avšak rýchlo som si zvykol. 
Čo mi však stále trochu leží v žalúdku, 
je pocit istej neprehľadnosti celého 
hrdinského menu. Nemám k tomu Ži- 
aden pádny argument, len stále mám 
pri spravovaní hrdinu nepríjemné 
nutkanie a pocit, že v minulosti to bolo 
oveľa prehľadnejšie a jednoznačne- 
jšie. Skrátka nie všetky herné menu sú 
tak intuitívne ako by mohli byť. Ďalším 
prvkom, ktorý obohacuje vývoj hrdinu 
je systém „síz a krvi“, po našom 
povedané príklon k svetlu, či temnote, 
ktorý neskôr určuje niektoré špeciálne 


vlastnosti hrdinu. Ako sa hráč v niek- 


torých momentoch zachová, podľa 
toho dostane prídel bodov ku krvi 
alebo slzám — teda týka sa to najmä 
utekajúcich jednotiek. Ak ich necháte 
ísť, ste dobrák a pribudne vám na 
konto pár síz. Ak nie... V menšej miere 
potom získava hrdina body krvi/síz i 
používaním jednotlivých kúziel, či 
špeciálnych vlastností v boji. 


Samotná bojová časť hry sa viac- 
menej nezmenila. Všetko je tu pri 
starom, tak ako si to pamätáme z 
predchádzajúcej častí série. Vlastne 
mám taký pocit, že bojisko sa oproti pi- 
atemu dielu trochu zmenšilo. Hrdina 
však, má opäť pasívnejší postoj k boju 
— raz za kolo môže vykonať akciu 
(teda použiť kúzlo alebo zaútočiť) a k 
tomu špeciálne nabíjanú schopnosť 
špecifickú pre každú frakciu. Tých je, 
mimochodom päť a ako ich pekne 
český preklad nazýva: Azyl, Nekro- 
pole, Svatyné, Peklo a Tvrz — každá 
má svoje špeciálne jednotky, tak ako 
velí tradícia série. Jednotky sa na bo- 
jisku môžu navzájom podporovať, a 
tak aj ich rozmiestňovanie hrá svoju 
úlohu. Dokonca i slabšie jednotky sú v 

neskorších fázach hry použiteľné a os- 
távajú tak stále pilierom vašej armády. 


Jedným z hlavných lákadiel hry je 
kampaň — iste niekto by mohol nami- 
etať, že príbeh je pri tomto druhu hier 
vedľajší, ale pri hraní jedného hráča 
dáva jasný smer a predstavuje motivá- 
ciu do ďalšieho hrania. Samozrejme, 
nemôžeme čakať od strategickej hry 
zázraky, avšak príbeh dynastie Gryfov 
je dostatočne motivujúci aby udržal 
hráčovu pozornosť a sústredenie. Ono 
klasické — zaujímalo by ma čo sa 
stane, tak ešte sa s hrdinom pozriem 
sem a potom... potom to už naozaj 
vypnem... o desať hodín neskôr... ešte 
tu a naozaj... Úvodný tutoriál si ešte 
hráč prejde s vojvodom Slávom, aby 
potom v jednotlivých kampaniach pre- 
jal úlohu jeho detí, ktoré sa po jeho 
smrti rozbehli do celého sveta a svojim 
charakterom tak inklinujú vždy k jednej 
z frakcií. Príbeh je rozprávaný cez an- 
imácie priamo v engine hry. Hra sa 
snaží byť v tomto ohľade pestrá, 
avšak mám neodvratný pocit, že ruský 
predchodcovia zvládali príbehovú časť 
o niečo lepšie. Pre tých, ktorých 
príbeh nezaujíma, avšak majú radi 
taktické výzvy ponúka Heroes VI tiež 
množstvo herných možností — jednak 
je tu „hot seať multiplayer a potom 
jednotlivé mapy, kde si hráč môže 
nastaviť formu výzvy akú si len bude 
priať. 


Pred záverom si ešte neodpustím 
malú poznámku na „online“ prítom- 
nosť Heroes VI, ktorá je trochu demo- 
tivujúca voči ďalšiemu hrajúcemu, než 
je majiteľ hry. Často je zvykom, že na 
jednom počítači hrá viac ľudí, avšak 
Heroes VI (ale nie je to problém len 
Heroes, niekoľko ďalších súčasných 
hier má podobný problém) sa auto- 
maticky viaže na váš U-play účet, cez 

ktorý je aj aktivovaná. V hre potom má 
hráč automatický nastavený profil a už 
nikto iný túto hru nemôže hrať — i na- 
priek tomu, že je to vaša rodina, že ste 
jedna domácnosť, ale zahrať by si (a 
chváliť sa svojimi úspechmi, zbierať 
body, odmeny a rôzne iné serepetičky, 
ktoré dnes spoločnosti do hier vk- 
ladajú) iný člen domácnosti mohol len 
pod už vytvoreným účtom. Dokonca 
tam nie je ani možnosť vytvorenia 
akéhosi subprofilu, jednoducho nič. Je 
to len zbytočná otrava, ktorá má 
(pravdepodobne) zabrániť 
bazárovému predaju hry. Napokon, je 
to len minoritný problém, ktorý nebude 
trápiť množstvo ľudí, ale i napriek 
tomu by sa malo o ňom vedieť. 
Jednoducho každý kto bude hrať, hrá 


PC 


na už raz vytvorenom profile hry, ktorý 
sa nedá zmeniť. 


V konečnom dôsledku však Heroes VI 
kráča v šľapajach svojich predchod- 
COv a zdá sa, že sa tvorcom z Black 
Hole dokonca podarila replikovať at- 
mosféra a nálada predchádzajúcich 
klasických dielov a graficky (i keď 3D) 
sa svojim spôsobom približuje 
druhému dielu série. Je to solídna hra, 
ktorá si istotne nájde svojich fanúšikov 
a zaslúži si vašu pozornosť, pokiaľ 
vám chýba podobný typ hier a pred- 
chádzajúce (dnes stále výborne 
hratelné) diely, či konkurenčnú (rov- 
nako zaujímavú a dobrú sériu) Kings 
Bounty už poznáte naspamäť i po spi- 
atočky. 


Výrobca: Black Hole Ent. Distribútor: Ubisoft 
Multiplayer: áno Lokalizácia: české titulky 


- stará dobrá hrateľnosť 
- relatívne zaujímavá 
príbehová kampaň 
- multiplayer 
- hudba 


- odfláknutý interface 
- zmeny pri vlastnostiach 


hrdinov 
- chýbajúca obrazovka miest 
- nutné online pripojenie 

Priniesť na trh letecký simulátor, ktorý ale nebol 
simulátorom ale čistokrvnou arkádou, chcelo naozaj 
veľkú dávku guráže. Tá ale zjavne autorom série Ace 
Combat nechýbala a možno aj práve vďaka odvahe 
ponúknuť lietanie aj bežnému "plebs" si táto sága vy- 
dobyla naozaj kultový status. 


Dnes, kedy sa na trhu objavuje v poradí už ôsmy diel 
(nepočítajúc verzie pre arkády či handheldy) s názvom Ace 
Combat: Assault Horizon, je na mieste si ale položiť otázku, 
či ten z počiatku osviežujúci koncept ľahkého simulátoru 
nestratil behom rokov svoje kúzlo a či majú tituly tejto 
značky stále čo ponúknuť súčasnému hernému publiku. 
Odpoveď je jednoduchá - majú, aj keď za cenu podliehania 
aktuálnym trendom. Doba si totižto Žiada ešte väčší main- 
stream než kedysi a preto aj Assault Horizon prichádza s 
celým radom inovácií, vďaka ktorým síce stráca časť zo 
svojej osobitnej identity, avšak na druhú stranu tak dáva 
vzniknúť ojedinelej kombinácií leteckých propriet s prvkami, 
vídanými u FPS casualoviek typu Call of Duty. Čo si pod 
týmto "magľajzom" predstaviť, to sa už ale dočítate na 
nasledujúcich riadkoch. 


V úvodnom odstavci spomínaná adaptácia na súčasné 
trendy sa vo veľkej miere odzrkadľuje hneď v samotnom 
príbehu, ktorý tak po rokoch opúšťa fiktívnu verziu našej 
planéty a vracia sa tak späť do reálií, ktoré my všetci veľmi 
dobre poznáme. So zmenou dejiska hry preto zákonite 
prichádza aj úplne nová story. Tá sa tentokrát točí nie len 
okolo tajomnej teroristickej skupiny a ich novej 
nebezpečnej bomby zvanej Trinity, ale taktiež aj okolo 
vzniku Novej Ruskej Federácie, ktorá ohrozuje stabilitu 
sveta a je preto potrebný vojenský zásah. Samozrejme, 
uvedené naznačenie herného príbehu je naozaj len 
povrchným, avšak už podľa neho si môžete spraviť aký- 
taký obraz o tom, čo od nového Ace Combatu z hľadiska 
dejovej zložky očakávať. Nebojte sa však prehnanej dávky 
klišé či pátosu - scenáristi herného príbehu veľmi umne 
pracujú s klasickými prvkami ako zrada, pomsta či získanie 
sebadôvery, ktoré nenásilnou formou zasadzujú do globál- 
neho konfliktu a tým im neprikladajú až tak do oči bijúcu 
váhu, ako by tomu bolo v prípade individuálnejšieho a ko- 
mornejšieho uchopenia deja. Vo výsledku tak dianie počas 
misií nepôsobí len ako na rýchlo uvarená omáčka, ale ako 

výborne implementovaná zložka motivácie jednotlivých ak- 
térov príbehu. 


Lokalizácia hlavnej príbehovej kampane do súčasnosti má 
z hľadiska hernej náplne hneď niekoľko styčných bodov, 
spoločných so spomínanou ságou Call of Duty. Počas misií 
totižto preletíte celý svet a okrem dominantného lietania sa 
zúčastníte aj operácií za kormidlom vrtuľníku či bombar- 
dovacích náletov, dokopy výborne obohacujúcich celkovú 
variabilitu gameplayu. UŽ to skrátka nie je nejaká no-name 
vojna kdesi v tramtárii - v stávke je budúcnosť virtuálnej 
Zeme a preto do diania zasahujete nie len kde sa dá, ale 
aj na samotný obsah hry sa dívate vo výrazne odlišnejšom 
spektre. Aby som teda bol konečne aj nejako konkrétny, 
okrem púštnych oblastí Afriky si zalietajte nad mestami ako 
Dubaj, Miami či Washington DC, pričom vďaka najaktuál- 
nejším satelitným snímkam použitým ako podklad pre gen- 
erovanie lokácií, je každé z týchto bojísk dokonale verné 
skutočnosti. Preletom ponad bohato členitú a rozmanitú 
zástavbu Dubaja tak napríklad spozorujete tradičné stavby 
tohto emirátu ako napríklad palmové ostrovy, Burj AI Arab 
či najvyšší mrakodrap sveta, Burj Khalifa, do ktorého sa mi 
mimochodom podarilo aj virtuálne "nabúrať" (holt, nevybral 
som zákrutu :), za čo by ma jeho architekti istotne 
nepochválili. V rovnakom duchu sú samozrejme spracov- 
ané aj ostatné spomínané metropoly, takže pokiaľ ste v 
niektorej z nich boli, istotne sa budete pri preletoch nad 
nimi občas cítiť "ako doma". 


Z hľadiska samotných herných mechanizmov stojí za 
zmienku hneď niekoľko noviniek a vylepšení, robiacich z 
nového dielu Ace Combatu ešte väčšiu massovku a casu- 
alovku, než tomu bolo v minulosti. Ofenzívy v kokpite he- 
likoptér (resp. bombardovacia vsuvka Modern 
Warfare-style), o ktorých sa horúčkovito viedli diskusie 
prakticky od okamihu ich ohlásenia, sú vo svojej podstate 
len akýmisi doplnkovými  sekvenciami, ktoré s 
jednoduchým ovládaním a 99 percentnou náplňou v štýle 
"kill "em all" slúžia ako vítané odreagovanie od všetkého 
toho poletovania, ktoré aj napriek obavám stále tvorí drvivú 
väčšinu hernej náplne. A práve v oblasti leteckej akcie, v 
oblasti, pre ktorú sme si ságu Ace Combat tak obľúbili, sme 
sa dočkali najvýznamnejších zmien. Tie pod skratkou CSA 
(close-range assault) ponúkajú úplne novú formu vedenia 

Ace Combat: Assault Horizon 


dogfightov, a to či už proti leteckým, 
alebo pozemným cieľom. V princípe 
ide o akýsi onrail systém, kedy po pri- 
blížení sa k protivníkovi (či k počia- 
točnému miestu pozemného 
bombardovania) prejde riadenie li- 
etadla do režimu autopilota a vašou 
jedinou úlohou tak bude len jemne ko- 
rigovať smer letu a v správny moment 
páliť do súpera čo to dá. Pilotovanie li- 
etadla v móde CSA je preto logicky 
vecou skriptov, takže akonáhle sa 
týmto spôsobom nalepíte na pro- 
tivníka, ten sa zvyčajne vydá len po 
niektorej z preddefinovaných trás, aby 
vám sprostredkoval nie len čo možno 
najefektívnejšiu akciu, ale aj poskytol 
dostatok priestoru na jeho štýlové 
zostrelenie. 


V praxi je teda klasický dogfighting z 
minulých dielov zatlačený do úzadia, 
nakoľko na zostrelenie leaderov či 
leteckých és budete doslova a do pís- 
mena MUSIEŤ túto novinku aplikovať. 
Vo výsledku je tak celková hrateľnosť 
ešte o čosi adrenalínovejšou než min- 
ule a aj vďaka lahodným kamerovým 
parádičkám budete do hry vtiahnutí 
bez ohľadu na to, či vám CSA šmakuje 
alebo nie. Vo veci gameplayu tak os- 
táva spomenúť len dvojicu významne- 
jších nedostatkov - doprovodná letka 
wingmanov je vďaka neaktívnej AI v 
podstate len akýmsi "krovím" a 
väčšinu misií si tak budete musieť 
oddrieť vy sami. Niekedy to nevadí, 
inokedy (najmä ak máte v krátkom 
časovom horizonte zostreliť hneď 
niekoľko nebezpečných bombardérov) 
naopak naserie. Druhým a z môjho 
pohľadu frustrujúcejším pochybením, 
je priebeh niektorých naskriptovaných 
dogfightov. Je jasné, že autori chceli 
vedením týchto leteckých bitiek čo 
možno najbližšie k povrchu a bu- 
dovám docieliť ich väčšiu adrena- 


-. 


línovosť a intenzitu, avšak neraz sa mi 
stávalo, že zostrelením súpera v móde 
CSA som skončil meter od nejakej bu- 
dovy, do ktorej som tak automaticky 
napálil. Táto mnou nezavinená zrážka 
potom zákonite viedla k opakovaniu aj 
15 minútovej sekcie len preto, lebo au- 
tori pri návrhu skriptov nebrali ohľad 
ani na základné zákony fyziky a 
avioniky. 


Z hľadiska multiplayeru je Ace Com- 
bat: Assault Horizon až na nový mód 
zvaný Capital City Battle viac menej 
len prehliadkou toho, na čo sme u tejto 
série zvyknutí. Spomínaná novinka 
však istotne stojí aspoň za vyskúšanie 
- postaví vás totižto do role člena jed- 
ného z dvoch tímov, snažiacich sa o 
dominanciu v rámci niektorého z dos- 
tupných miest. Úlohou každého tímu 
je pritom zničenie súperovej základne, 
a to či už prostredníctvom klasických 
stíhačiek, alebo prostredníctvom vr- 
tuľníkov či bombardérov. Tento akýsi 
element classov, známych zo série 
Call of Duty, tak vnáša do žánra vítanú 
zmenu a rozhodne je u tímov týmto 
podporovaná vzájomná kooperácia, 
keďže každý "class" je užitočný v inej 
oblasti vedenia leteckej ofenzívy a nie 
je možné v móde vyhrať, ak sa všetci 
nahrnú do kokpitov stíhačiek. 


Vo veci technického spracovania nový 
Ace Combat rozhodne nesklamúva. 
Vysoký grafický štandard z minulého 
dielu (mimochodom, exkluzívneho pre 
platformu Xbox 360) ostal totižto za- 
chovaný aj v aktuálnom pokračovaní a 
tak sa tešte na oku lahodiace výbuchy 


| Xbox 360, PS3 


Výrobca: Namco Distribútor: Namco Bandai 
Multiplayer: áno Lokalizácia: nie 


- atmosféra 

- variabilita kampane 
- nový systém doghfightov 
- návyková hrateľnosť 


doghfightov 
- neschopní wingmani 


a deštrukciu, ktorá obzvlášť vynikne v 
rámci divokých dogfightov. Po zadu za 
vizuálom nezaostáva ani audio zložka 
titulu, ktorá okrem výborne zvolenej 
hudby ponúka aj krásnu priestorovosť, 
za ktorú by sa nemusel hanbiť žiaden 
vysoko-rozpočtový filmový block- 
buster. A ním v podstate aj táto hra je 
- krajne efektným blockbusterom, 
ktorý síce neponúka bohvieakú hernú 
híbku (pojem simulácia tu radšej ani 
nespomínam), ale baví tak, ako ešte 
žiaden iný zástupca tejto série. Ak sa 
teda radíte k fanúšikom arkádových 
akcií bez ohľadu na ich charakter (či 
pozemný, či vzdušný), Ace Combat: 
Assault Horizon si rozhodne nesmiete 
nechať ujsť. 


- niektoré zle 
rozvrhnuté skripty 

Dnes je proste "in" kopať si do série Call of Duty. 
Hlúpa, povrchná, nudná, primitívna, tupo-casualová, 
výplach, brainlessovka. To všetko sú nelichotivé 
prívlastky, ktoré si od mnohých haterov táto FPS sága 
v posledných rokoch pripísala na účet aj napriek tomu, 
že svojou predajnosťou ustavične láme rekordy. 


Holt, niektorí hráči skrátka nevedia prekusnúť fakt, že aby 
sa uhry dobre bavili, nepotrebujú nutne k tomu hard-core 
herné mechanizmy či príbeh, ktorý by im uvaril mozog za 
živa. Niekedy je totižto potrebné po náročnom dni v práci 
len tak relaxačne vypnúť, pustiť si niečo ľahko stráviteľné 
a nechať sa unášať strhujúcou zábavou, ktorá síce nemá 
bohvieakú híbku, ale svojim fun factorom (teda faktorom 
zábavnosti) dokonale splní svoju úlohu. Presne do takejto 
kategórie spadá aj uvedená sága, ktorá sa v týchto dňoch 
dočkala v poradí už tretieho dielu odnože Modern Warfare, 
sľubujúceho ešte väčšiu porciu over-the-top akčných scén, 
než tomu bolo minule. Ako to v praxi dopadlo a či sme 
náhodou neboli rovnako opití chlebom tak, ako v prípade 
konkurenčného Battlefieldu, to sa už dozviete z nasledujú- 
cich riadkov. 


A možno ani nie z nich - mnohí z vás už istotne stihli zareg- 
istrovať výsledné hodnotenie a preto nebude od veci ak ho 
teraz, len tak v skratke, zdôvodním jednou vetou. Modern 
Warfare 3 je konzistentne kvalitným, či už sa jedná o sin- 
gleplaver, alebo multiplayer. Príbeh, zložka FPS u ktorej vo 
väčšine prípadov nie je kladený veľký dôraz na kvalitu, sa 
po neprehľadnom a zbytočne prekomplikovanom mišmaši 
z predchodcu opäť vrátil do zrozumiteľných koľají a tak vám 
nebude robiť problém ho sledovať aj bez toho, aby ste si 
museli ustavične klásť otázky "kto?", "kde?" a "prečo?". To, 
že tentokrát bude konflikt doslova celosvetovým, sme 
vedeli už z prvého traileru, ktorý ukázal jednotlivé ikonické 
metropoly pod náporom ruskej invázie. Makarov, bývalý 
nohsled záporáka z prvého MW, Zakhaeva, skrátka v titule 
netrochárči a pomocou zákulisných hier tak rozbieha vojnu 
na všetkých možných frontoch. Vy, či už s menovkou Soap 
MacTavish, "Sandman", Yuri či Cpt. Price, mu v tom musíte 
zákonite zabrániť, pričom spomínaná globálna invázia vás 
zavedie do tých najrozmanitejších končín, aké sa kedy v 
tejto sérii objavili. Samozrejme, príbeh ako taký má tradičné 
prvky vojnovej story akú poznáme z iných, inváziou sa za- 

oberajúcich filmov či hier (tzn. že sleduje krivku sínusoidy 
- víťazstvá striedajú prehry a naopak), avšak čo stojí 
rozhodne za zmienku, je jeho krásne stupňovaná gradácia. 
Prakticky každá jedna misia (a Že ich je v hre požehnane!) 
si pre vás prichystá viac či menej zaujímavý dejový zvrat, 
vďaka čomu budete herným udalostiam venovať podve- 
domú pozornosť aj bez toho, aby ste si to vôbec všimii. 


Spomínaná story pritom vo veľkej miere ťaží zo samotnej 
náplne jednotlivých operácií, ktorých sa počas hry zúčast- 
níte. A na rovinu vám poviem, že to, čo uvidíte počas sin- 
gleplaveru, sa vám natrvalo zaryje do pamäti. Tradičná 
formula série v podobe miešania pokojnejších sekcií so 
sekciami typu "OVER-THE-TOP-HOLY-SHIT!", nachádza 
uplatnenie aj tu a preto sa počas hrania budete cítiť ako na 
divokej horskej dráhe, berúcej vám dych na každom jed- 
nom klesaní či loopingu. V jeden moment tak budete - 
pekne na vlastnej virtuálnej koži- čeliť pádu lietadla (zrejme 
najinovatívnejšia akčná scéna tohto roka!), ten nasledujúci 
sa pre zmenu stanete svedkami ukrutnej nehody v metre, 
aby ste o pár minút nato sledovali, ako v jednej obzvlášť 
adrenalínovej bitke padne za obeť aj taká vec že Fiffelovka. 
Skrátka, sústavný prísun týchto síce naskriptovaných, i tak 
ale krajne dychberúcich a explozívnych momentov, je v 
Modern Warfare 3 vyhnaný do absolútneho maxima, čo má 
za následok iba jediné - nenudíte sa, nech na vás autori 
rúcajú to alebo hento. Samozrejme, veľká miera skriptov 
má za následok častú limitáciu interakcie z vašej strany, 
takže hneď niekoľko levelov skôr odsledujete, než 
odohráte. Táto skutočnosť teda rozhodne neulahodí 
herným veteránom, avšak ruku na srdce - ktorý z nich by 
si túto hru vôbec kúpil? Celkovo teda nenachádzam na cca 
6-hodinovej kampani prakticky žiadne slabiny (skripty fun- 
gujú, levely sú neraz otvorenejšie než u konkurenčného 
BF3 a dizajnéri si dali naozaj prácu s tým, aby každú misiu 
odlíšili od tej predchádzajúcej), takže pokiaľ je tento FPS 
štýl, založený prednostne na efektných scénach a brutál- 
nom spáde hry, vašou šálkou kávy, singleplayer porciu 
Modern Warfaru 3 si užijete tak ako žiadnu inú. 


Ešte pred tým, než zhodnotím ostro sledovanú zložku mul- 
tiplaveru, na moment sa zmienim o móde spec-ops. Dos- 
tupná 16ka kooperatívnych misií je totižto v porovnaní s 
tými minulými (videnými v Modern Warfare 2) výrazným 


krokom vpred, a to ako po stránke ná- 
plne a variability, tak aj po stránke 
naviazanosti na dej, odohrávajúci sa v 
rámci singleplayerového ťaženia. V 
spolupráci s kamarátom sa tak naprík- 
lad zúčastníte nie len operácií, vi- 
dených v kampani (spomínané letecké 
intermezzo), ale dokonca si zabojujete 
aj v misiách, ktoré výborne ozrejmujú 
to, čo ste možno počas singlu 
nepostrehli či nepochopili. Spec Ops 
potom výdatne dopíňa aj mód Sur- 
vival, ktorý vás po vzore Hordy z 
Gearsov postaví proti čoraz 
nebezpečnejším vlnám protivníkov. 
Azda netreba dodávať, že obidva co- 
op módy sú doprevádzané osobitným 
systémom odmien a levelovania, 
pričom už len také získanie na- 
jvyššieho počtu hviezdičiek u tej ktorej 
misie vám kľudne zaberie aj niekoľko 
dní systémového tréningu a testova- 
nia. Je preto nanajvýš logickým keď 
poviem, že aj v oblasti kooperatívnej 
je Modern Warfare 3 naozaj výborne 
hrateľným dielom a rozhodne by ste 
tento segment hry nemali vynechať. 
UŽ to skrátka nie je len bokovka, ale 
plnohodnotný herný komponent, is- 
totne hodný vašej pozornosti. 


Stavebný kameň prakticky všetkých 
posledných dielov tejto série, multi- 
player, je aj v prípade Modern Warfaru 
3 natoľko očakávaným (možno aj viac, 
než single player porcia hry), že chy- 
bovať v tejto oblasti by bolo zo strany 
developerov naozaj rozsudkom smrti. 
Z toho dôvodu preto neprekvapí fakt, 
že aj napriek komornejšiemu štýlu a 
orientácii na súboje jeden-na-jedného, 
je hra viacerých hráčov aj v prípade 
aktuálneho COD dielu stále tak roz- 
manitou a obsahovo bohatou, že ju 
inak ako za výbornú označiť ani 
nemožno. Veď uznajte sami - ktorá hra 
vám v týchto dňoch v základnom 


balení ponúkne viac ako tucet herných 
módov (novinka s názvom kill con- 
firmed, kde musíte po zabitých pro- 
tivníkoch zbierať ich dog-tagy, je 
obzvlášť podarenou!), 16 výborne 
nadizajnovaných máp, desiatky zbraní 
či prepracovaný systém odmien, 
perkov a s tým súvisiaceho levelova- 
nia? Hm? Žiadna. Samozrejme, v 
duchu "nemeň nič čo funguje" sme sa 
ani tentokrát nedočkali žiadnych 
zásadnejších zmien, avšak aj tie ap- 
likované stačia k tomu, aby som 
mulťák po roku mohol opäť s kľudom 
na duši prehlásiť za zábavný a pre 
fanúšika doslova nevyhnutný. 


Spomínaná paleta zmien, ktorá pre- 
dovšetkým "postihla" oblasť kill- 
streakov, má však na samotnú 
hrateľnosť prekvapivo signifikantný 
dopad. Po novom si totižto hráči musia 
pre svoj charakter zvoliť jednu z troch 


tzv. strike packages, čo sú v podstate 
len odlišné povolania, prezlečené za 
podivný názov.. Ak sa teda rozhodnete 
pre kategóriu assault, vaše point 
streaks (Z dôvodu, že po novom ste 
odmeňovaní aj za iné veci než len 
zabíjanie) sa vám kumulujú tradičným 
spôsobom a vy si tak odomykáte nové 
a nové schopnosti a bonusy, majúce 
prevažne útočný charakter (UAV 
drony, raketové útoky a pod.). Ľudia, 
uprednostňujúci tímovú spoluprácu, 
môžu pre zmenu zvoliť strike package 
s označením support, ktorá im umožní 
nie len kumulovanie point streakov aj 
po smrti, ale navyše im dá do rúk 
všestranne využiteľné defenzívne 
gadgety (napr. nepriestrelné vesty, aa 
turrety a pod.). Do tretice, obzvlášť 
skúsení virtuálni zabijaci (a.k.a skilleri) 
si môžu vybrať povolanie "specialisť", 
ktoré im narozdiel od ostatných po- 
volaní za Zbieranie kill streakov 

odomkne dodatočné perky, ktoré tak 
budú môcť použiť k trojici, ktorú už 
majú aktivovanú. Čo mám možnosť po 
tých 4 dňoch zhodnotiť, tak práve ta 
posledne menovaná strike package sa 
teší najmenšej popularite, pričom 
zďaleka najviac ľudí zatiaľ volí zlatú 
strednú cestu, teda support. Či je 
problém vo vybalansovaní týchto 
"classov", alebo sú len hráči opatrní, 
je nateraz otázne, avšak verím, Že ro- 
zloženie týchto povolaní sa časom up- 
raví. Inak, vo veci noviniek istotne 
poteší aj leveling zbraní (čiastočne in- 
špirovaný v nedávnych battlefieldoch), 
ktoré navyše dostali do vienka svoj 
vlastný slot pre perk, takže po novom 
sa už nemusíte rozhodovať, či si 
perkom vylepšíte skillz vašej postavy, 
alebo atribúty vašej zbrane. Posledná 
vec, ktorá stojí za zmienku, je potom 
fičúra zvaná Call of Duty Elite, ktorá 
štatistickým spôsobom zaznamenáva 
všetky vaše úspechy. Tie si potom 
môžete zanalyzovať v príslušnom 
rozhraní tejto služby, takže pokiaľ sa 
chcete stať naozajstnými profíkmi, 
konečne máte dostatočne mocný 
nástroj k tomu, aby ste vychytali aj tie 
najmenšie mušky či taktické pochybe- 
nia. 


Technická stránka titulu, ktorá zrejme 
dlhodobo leží v žalúdku každého poc- 
tivého COD hatera, je na obsah hry 
dostačujúcou. Nie sú to žiadne 
grafické orgie, avšak vzhľadom na to, 
že hra beží na 60 snímkoch za 
sekundu a že všetky efektné scény sú 
renderované real-time, je pohľad na 
titul naozaj neškodným. Áno, sem tam 
naďabíte na nepeknú textúru či prim- 
itívny polygón, ale tento deficit next- 
genu je vyvažovaný  strhujúcou 
filmovou atmosférou, ktorou na vás 
hra od prvého okamihu dýchne. Čo 
však naopak musím -a obzvlášť po ex- 

tenzívnych skúsenostiach s konkuren- 
ciou - skritizovať, je nevyvážená audio 
stránka. Dialógy sú nasamplované 
príliš ticho, takže sú neraz prehlušo- 
vané okolitým dianím, zvuk streľby je 
výsmechom realizmu a nebyť moc- 
ných výbuchov a tradične epickej 
hudby, bol by môj dojem z audia 
naozaj veľkým sklamaním. Holt, aj v 
tejto oblasti technického spracovania 
tvorcovia zaspali dobu a pokiaľ to do 
budúcnosti nezmenia, môže sa stať, 
že práve vďaka zastaranosti týchto 
dvoch zložiek im to už pri najbližšom 
dieli CoD len tak ľahko neprejde. 


Ok. Ako to teda zhrnúť, aby som zby- 
točne nevyvolal vášnivé debaty? Na- 
jlepšie bude asi spomenúť koment, 
ktorý sa objavil v rámci horúčkovito ve- 
denej diskusie u jedného nemeno- 
vaného portálu: "Nadávať v Modern 
Warfare 3 na skripty je ako vyčítať 
Portalu 2 logické hádanky. Ide predsa 
o charakter tejto série a ak mi je proti 
srsti, volím konkurenciu". Ak sa teda 
radíte k fanúšikom tejto série, je viac 
než isté, že tretí diel Modern Warfaru 
vás poteší rovnako, ako tomu bolo u 
jeho predchodcov. Neprináša síce 
mnoho zmien (po pravde ale, ktorý se- 
guel tak robí? Uncharted 2,3? Gears 
of War 2,3?), ale to čo ponúka, funguje 
na výbornú a hlavne, je to konzis- 
tentne kvalitné, či už v oblasti single- 
playeru, alebo multiplayeru. U oboch 
herných komponentov teda ide o jed- 
noznačný "win win" a z mojej strany o 
pól boda k dobru, o ktorý práve vďaka 
nevyváženosti obsahu nedávne BF3 
prišlo. 


v. 4 PC,PS3,Xbox 360 

- strhujúca a nápaditá ——. > priemerné technické 
kampaň spracovanie 


- výborná atmosféra a hrateľnosť — .. 5 
- bohatý a prepracovaný MP. g A mohol byť 


RECENZIA 


Taď“ 


Ď. úl 
ú 
W. 


Ta 


oe. <A 


Boris "Blade" Kirov 


Saints Row: The Third 


Existuje určitá hranica medzi tým, čo považujem za 
vtipné a humorné a tým, čo mi už príde prestreleným, 
trápnym či dokonca až nevkusným. Nevadí mi naprík- 
lad parodovanie či seba-irónia, ale pokiaľ sú tieto dve 
zložky používané samoúčelné, už mi to nešmakuje. Z 
tohto pohľadu preto považujem sériu Saints Row za 
obzvlášť podarenú paródiu GTA, ktorá ale za každým 
dokáže nájsť tú povestnú hraničnú líniu medzi vkusom 
a nevkusom, cez ktorú prekročí naozaj len ojedinele. 


Je pravda, že ľudia staromódni a konzervatívni (dnes sa 
táto kasta hráčov zvykne označovať pojmami ako "old- 
timeri" či "veteráni"), síce nenachádzajú pre túto ságu 
pochopenie, ale súčasná generácia takýto odvážny a ne- 
spútaný prístup k žánru open world rozhodne kvituje. A 
práve táto "fajta" hráčov si istotne užije aj najnovší diel s 
názvom Saints Row: The Third. 


O tom, že nejakého toho realizmu či vážne poňatého deja 
sa ani tentokrát nedočkáte, sa presvedčíte už v prvých 
okamihoch s hrou. Gang Saints, ktorý po udalostiach z dvo- 
jky úplne ovládol metropolu Stilwater, sa za vašej neprítom- 
nosti stihol pretransformovať do uznávaného mediálneho 
impéria a tak vás v úvode nezaskočí, keď sú hrdinovia tejto 
grupy (Shaundi, vy, Johnny Gat) natoľko populárni, že aj 
počas prepadu banky rozdávajú podpisy svojim fanúšikom. 
Ako však správne tipujete, spomínaná banková lúpež sa 
vymkne z pod kontroly a tak sa hlavní predstavitelia po 
krátkom pobyte za mrežami ocitajú na palube lietadla, hľa- 
diac do očí šéfovi Syndikátu, novej a obzvlášť mocnej zloči- 
neckej organizácie. Ten si je úspechu gangu Saints na 
pôde Stillwateru veľmi dobre vedomý a tak sa chce na 
biznise tejto populárnej mediálnej grupy podlo priživiť. 
Samozrejme, zajaté trio s takýmto návrhom nesúhlasí a po 
šialenej (a patrične vzdušnej) akcii vo výške niekoľko tisíc 
metrov nad morom sa ocitá v metropole Steelport, domove 
práve spomínaného Syndikátu. A tu sa začína písať sku- 
točný príbeh tretích Saints, ktorí sa tak opäť raz musia 
postaviť na nohy, aby v závere hry aj tamojším obyvateľom 
ukázali, že nie je gang ako gang. 


Tradičný scenáristický trik, kde jednoduchou zmenou loká- 


cie sa kompletne zruší akákoľvek doteraz nahonobená 
história subjektu, teda nachádza uplatnenie aj tu a sám si 

ani neviem dobre predstaviť, ako by autori dokázali 
pokračovanie spraviť dostatočne príbehovo zaujímavým, 
ak by ostali verní pôvodnému dejisku. Nová metropola v 
podobe Steelportu tak zákonite vytvára priestor pre plejádu 
úplne nových a ešte uletenejších postáv a komických 
figúrok, ktoré vám bez štipky sebareflexie či akejkoľvek 
vážnosti naservírujú dej spôsobom, aký sa bežne v hrách 
nevidí. Zábavné over-the-top dialógy, úsmevné macho- 
gestá, sústavné prestrelky či zbesilé a fyziku popierajúce 
naháňačky, to všetko totižto posúva príbeh vpred tak 
nesmierne osviežujúcim spôsobom, že hre ľahko odpustíte 
aj tu a tam sa objavujúcu nechutnosť, ktorá však k sérii 
patrí rovnako, ako všadeprítomná vulgárnosť. Skrátka, 
forma tu jednoznačne víťazí nad obsahom a pokiaľ sa 
chcete u hry predovšetkým baviť, rozhodne si story nového 
Saints užijete tak, ako aj tie predošlé. Len samozrejme, 
nesmiete pri tom príliš zapájať mozog... 


Open-world koncept hry, ktorý vám už od prvotných okami- 
hov umožňuje robiť v Steelporte tak povediac čo sa vám 
zachce, ostal bez vážnejších zmien. No, nejaké tie zmeny 
sú, ale žeby nejak výraznejšie odlišovali celkovú hrateľnosť 
titulu od jeho predchodcov, to povedať určite nemožno. Gro 
náplne tak aj tentokrát tvorí pestrá zmes primárnych úloh, 
ktoré aj napriek štandardnému obsahu (niekam dôjdi, 
niekoho eskortuj, niekoho zabi a pod.) rozhodne netrpia 
syndrómom stereotypu. Čo však ale istotne sklame 
každého fanúšika tejto ságy, je nepochopiteľne striedmy 
výber sekundárnych jobov, ktorý už ani viac generickejším 
nemohol byť. Preč sú humorné misie za volantom hov- 
nocuca, preč je zábavné bránenie celebrít pred nájazdmi 
fanúšikov (či haterov), preč sú adrenalínové eskorty pros- 
titútok... všetko, na čo sa autori v prípade pokračovania 
zmohli, sú nemastné neslané vrtuľníkové doprovody či brá- 
nenie drogového biznisu, ktoré vás omrzí už po prvom 
záťahu. Azda jedinými ako tak zábavnými úlohami mi prišli 
guardian angel (rozvoz tigra ale prvý hangover - štýlom je 
to ale to isté, ako v minulom dieli rozvoz šľapiek), poisťo- 
vací podvod (u ktorého však vaša úspešnosť závisí čiste 
len na šťastí - objasním neskôr) a Profesor Genki“s Super 
Ethical Reality Climax, čo je v podstate reality show, kde 
musíte zdolať určitú sériu miestností v istom časovom limite 
a pritom aj nazbierať určitý finančný obnos. Ako? No 
predsa zabíjaním všetkého možného. Okrem hore uve- 


dených jobov potom nesmiem zabud- 
núť ani na vcelku repetitívne assassi- 
nation misie či hľadanie rozmanitých 
collectibles, okrem peňazí pridávajú- 
cich aj nejaký ten skúsenostný bod do 
celkovej reputácie. 


Práve tá je dôvodom, prečo vôbec 
hraním vedľajších a teda nepovinných 
úloh strácať čas. Narozdiel od min- 
ulého dielu totižto reputácia nemá 
vplyv na sprístupňovanie príbehových 
misií, ale slúži ako solídne navrhnutý 
systém levelovania, pomocou ktorého 
ste motivovaní zaoberať sa aj tým, čo 
vás možno nemusí až tak baviť. 
Odmenou za zvyšovanie reputácie 
totižto sú rozličné perky a vylepšenia, 
ktoré si môžete následne za príslušný 
finančný obnos zakúpiť. Sluší sa 
dodať, že mnoho týchto upgradov (či 
už vašich schopností, zbraní alebo 
gangu ako celku) je v neskorších 
fázach hry doslova životnou nevyhnut- 
nosťou a tak urobíte len a len dobre, 
ak jednotlivé bokovky začnete riešiť už 
od samotného počiatku hry. Druhým 
dôležitým artiklom v titule sú potom - 
ako inak- peniaze, bez ktorých sa 
skrátka dnes už nikam nepohnete. Ich 
kumulácia je potom vo veľkej miere 
daná vašimi investičnými aktivitami, 
teda objemom nehnuteľného majetku 
v podobe vlastnených lokálnych 
budov a obchodov, generujúcich 
pravidelný príjem. Tých pár drobných, 
ktoré dostanete za splnené misie, vás 
totižto z biedy nevytrhne. 


Suma sumárum, gameplay samotný 
nevybočuje zo zabehnutého štýlu 
série a pokiaľ máte dostatok tvorivej 
predstavivosti, viete sa u hry 
krátkodobo zabaviť. Problém však 
nastáva, ak očakávate aj niečo viac 
než len bohatú customizáciu charak- 
terov či náhodné potýčky so znepriate- 
lenými gangmi. Saints Row: The Third 
sa síce tvári ako titul, ktorý vám 
ponúka hromadu možností na vybláz- 
nenie sa, avšak opak je v skutočnosti 
pravdou. Experimentovanie — so 


(tunning 
samozrejme nechýba) omrzí behom 
niekoľkých minút a keď sa k tomu 
navyše pridá aj stereotypná a nenápa- 
ditá náplň vedľajších úloh, ostanete v 


zbraňami a vozidlami 


hre veľmi rýchlo bez akejkoľvek 
zmysluplnej vízie čo robiť alebo kam 
ísť. Zamrzí taktiež aj hrozivá zastara- 
nosť niektorých herných prvkov, ktoré 
boli prehliadnuteľné možno tak v GTA 
III, ale dnes už skrátka nemajú v tak 
vysokorozpočtovom titule čo hľadať. 
Mám na mysli predovšetkým ab- 
solútny kreténizmus zvaný Al, ktorá 
absolútne zlyháva pri navigovaní áut v 
doprave, vďaka čomu je sledovanie 
premávky naozaj nechcene komickou 
záležitosťou. Práve jazdecká nemo- 
húcnosť počítačom riadených šoférov, 
ktorá najviac vyniká na križovatkách, 
tak robí jednu z vedľajších úloh prak- 
ticky nehrateľnou - poisťovací podvod, 
v rámci ktorého sa máte nechať zrážať 
autami na dopredu stanovených 
crossingoch, je vďaka nemožnosti Al 
NORMÁLNE prejsť križovatkou tak 
zabugovaným, že po 10tom pokuse to 
radšej vzdáte a reputáciu si "zarobíte" 
niekde inde. Z ďalších nezmyselných 
a frustrujúcich nápadov potom spome- 
niem policajnú neférovosť voči hráčovi 
(policajti útočia VŽDY len na vás, aj 
keď potýčku začne niekto iný) či prí- 
tomnosť veľkých protivníkov (označo- 
vaných ako "brute" - how original!), 
ktorí do konceptu hry vôbec nepasujú 
a sú viac otravnými súpermi, než 
zábavnými. 


Saints Row: The Third žiaľ neoslní ani 
po stránke technického spracovania. 
Áno, to masívne zlepšenie grafiky 
oproti predchodcovi je vidieť na kaž- 
dom kroku, avšak ani tento face-lift už 
na dnešnú dobu nestačí. Sústavný 
pop-up textúr a objektov, pravidelné 


- humorom popretká- 
vaný príbeh 
- náplň primárnych úloh 
- dobre namiešaný sound- 
track 


PC, PS3,Xbox 360 
Výrobca: Volition Distribútor: THO 
Multiplayer: áno Lokalizácia: české titulky (PC) 


- prekvapivo nenápadité vedľajšie 
úlohy 

- neférové praktiky voči hráčovi 

- pofidérna fyzika vozidiel 


poklesy framov či šablónovitý dizajn 
mesta sú ale nič v porovnaní s tým, čo 
zažijete za volantom miestnych vozi- 
diel. Také niečo, že fyzika, tu totižto 
nehrozí. Kľudne tak v plnej rýchlosti 
doslovne prevalcujete akúkoľvek 
kolónu áut pred vami, pričom neraz 
vás táto udalosť ani len nespomalí! 
Dokonca sa mi tento kumšt podaril aj 
s obyčajnou motorkou a to je už 
naozaj Čo povedať. Skrátka, to 
slovíčko na r. (pre "pomalých" - realiz- 
mus) tu dostáva riadne na frak. Je síce 
pravda, že samotný koncept hry a jej 
náplň s realistickým poňatím nepočí- 
tajú, ale aspoň tá jazda mohla byť 
spracovaná tak, aby človek nemal 
pocit, že jazdí s tankom, ktorý zvláda 
stovku za dve sekundy. Našťastie, 
nevyváženú technickú stránku titulu 
aspoň ako tak zachraňuje kvalitné 
audio, kde predovšetkým lokálnym hu- 
dobným staniciam nemožno odoprieť 
solídny výber trackov. 


Nuž, čo dodať na záver? Počas hrania 
som sa nevedel zbaviť pocitu, že celý 
ten humbuk okolo hromady vedľajších 
aktivít je len hlúpym zastieraním sku- 
točnosti, že v tej hre sa až na príbe- 
hovú líniu prakticky nič vážnejšie nedá 
robiť. Mesto Steelport tak na mňa pô- 
sobilo len ako kulisa, ktorá má od živ- 
otom prekypujúceho Liberty City 
naozaj na míle ďaleko. Na druhú 
stranu, prepracovaný systém zvyšova- 
nia reputácie a hromada 
odomykateľných perkov ponúkajú 
aspoň akú takú satisfakciu z hrania a 
keď sa k tomu navyše pridá aj 
odľahčený príbeh a kopec over-the- 
top akčných scén, ako povrchná, 
avšak v malých dávkach výborne 
zábavná jednohubka, funguje Saints 
Row: The Third priam dokonale. 


- absolútne nefungujúca AI 
chodcov a šoférov 

Boris "Blade" Kirov 


Halo: Combat Evolved Anniversary 


Robiť HD remake a robiť skutočný HD remake - to sú 
dve odlišné veci. Je jednoduché "skonvertovať" obsah 
hry do rozlíšenia 720p, prípadne zobrať kvalitnejší set 
textúr a vymeniť ho za tie staré. Spraviť však naoza- 
jstnú high definition prerábku, ktorá v sebe zahfňa 
kompletnú technologicko-technickú dekonštrukciu a 
následnú rekonštrukciu hry, do toho sa púšťa naozaj 
len málokto. 


V podstate je možné povedať, že až do dnešných dní sa 
prakticky nenašiel nik, kto by svoj HD remaster bral naozaj 
vážne - každý to logický chápe ako nadmieru efektívny 
spôsob ryžovania na tradícii či dávnej popularite, pričom o 
"blaho" hráčov mu ide naozaj až na poslednom mieste. Aj 
napriek nesporným kvalitám dajme tomu HD kolecie God 
of Warov to však podľa môjho skromného názoru nestačí 
k tomu, aby za tú istú hru len s mierne, naozaj len mierne, 
vylepšeným vizuálom (dokonca ani audio u týchto hier nie 
je updatované - uvedená GoW collection mala len DP.L II, 
tak ako originál!) niekto pýtal od hráčov vôbec nejaké pe- 
niaze. Z toho dôvodu preto považujem prvotinu štúdia 343 
Games, Halo: CE Anniversary, za prvý skutočný HD remas- 
ter - vďaka kompletnému prevedeniu originálu do nového 
enginu a rozličným tweakom či už herných mechanizmov, 
alebo náplne, totižto ponúka naozaj pocit, že si na ňom au- 
tori dali záležať a nešli v prvom rade po peniazoch. Je to 
ale dostačujúcim k tomu, aby nás táto FPS klasika 
dokázala adekvátne zabaviť aj dnes? 


Nuž, závisí to od toho, ako veľkými fanúšikmi tejto série 
ste. Pokiaľ Halo poznáte len ako jednu z mnohých kvalit- 
ných FPS sérii, tento bez diskusií podarený návrat späť do 
úplných začiatkov ságy si rozhodne neužijete tak ako ľudia, 
ktorí tento fenomén považujú za to najlepšie, čo vo svojich 
životoch mali možnosť hrať. Samozrejme, nakoľko 
posledný diel s názvom Halo Reach zrejme pozná 
NAOZAJ každý majiteľ platformy Xbox 360, už prvotné 
okamihy tohto remaku mu minimálne vyvolajú spokojný 
úsmev na tvári - úvodná animácia totižto nadväzuje presne 
tam, kde skončilo uvedené pokračovanie (preguel) a hráči 
sa tak ocitajú na palube plavidla UNSC Pillar of Autumn, 
ktoré v blízkosti vesmírnej inštalácie zvanej Halo čelí 
drtivému útoku zo strany Covenantov. Keďže situácia je 
naozaj kritická, do služby je povolaný Master Chief - kyber- 

neticky vylepšený super-vojak, pre ktorého žiadna ner- 
iešiteľná situácia nie je neriešiteľnou. V koži tohto "drobca" 
ste tak veľmi skoro po prebudení z cryospánku donútení 
vesmírnu loď nedobrovoľne opustiť, aby ste na povrchu 
tajomnej prstencovitej inštalácie postupne odhalili nie len 
jej skutočnú funkciu ale aj hrozivé tajomstvo, ktoré malo 
navždy ostať v jej útrobách pochované. 


Príbeh, ktorý dôverne poznajú hádam desiatky miliónov 
fanúšikov, teda ostáva bezo zmeny (novinkou sú len video- 
terminály, ktoré vám ešte viac do híbky ozrejmia dej a jeho 
možné smerovanie v Halo štvorke), akurát že forma jeho 
prezentácie predsa len zodpovedá nárokom dnešnej doby. 
Čo však rovnako neprešlo prakticky žiadnymi úpravami, je 
aj samotná náplň titulu - každý z desiatich levelov single- 
plaverového ťaženia je totižto priamou kópiou toho, čo sme 
mali možnosť vidieť u originálu. Samozrejme mám na mysli 
teraz dizajn a architektúru, keďže zodpovednosť za 
grafický kabát tentokrát na seba preberá engine z Halo 
Reach a teda hra je na prvý (ale aj na ten druhý) pohľad 
oproti pôvodnej verzii naozaj krokom v pred. Aby sme si 
ale uvedomili, aký priepastný rozdiel medzi oboma re- 
leasmi v skutočnosti je (10 rokov je holt, dlhá doba), autori 
do hry zakomponovali vskutku zaujímavú featurku, 
umožňujúcu si kedykoľvek, pekne real-time, prepnúť hru 
do pôvodnej podoby. Týka sa to pritom nie len vizuálnej 
stránky levelov, ale prakticky všetkého, čo tvorí obsah hry. 
Tzn. nepriatelia, zbrane, spolubojovníci, vozidlá... to všetko 
sa behom krátkeho okamihu vie vrátiť späť v čase, do svo- 
jej originálnej podoby a vám absolútne nič nebráni v tom si 
Halo CE: Anniversary prejsť kompletne len v "old-gen" 
móde. Sluší sa však doplniť, že aj napriek veku má starý 
vizuál stále niečo do seba a občas som sa aj sám pristihol, 
ako hru hrám v pôvodnej podobe bez toho, aby ma to ne- 
jako rušilo. Čo to dokazuje? Nuž len to, že autori na svoju 
dobu naozaj priniesli niečo originálne, čo v istých aspek- 
toch aj dnes odoláva nepríjemnému zubu času. 


Ten však dokonale stihol ohlodať už vtedy nevyrovnaný 
dizajn jednotlivých misií a tak dnes viac, než kedykoľvek 
pred tým pocítite, že po stránke štruktúry levelov bolo, je a 
navždy aj bude Halo súbojom dvoch protikladov - fanta- 
stických úrovní typu Sielnt Cartographer a otrasných "copy 
paste" levelov typu The Library. Osobne mi prišla prvá 


polovica hry nepomerne variabilnejšia 
a nápaditejšia než tá druhá (spomí- 
naný Library level tu dopíňa obdobne 
stereotypná misia zvaná Two Betray- 
als), čo len potvrdzuje hromadu do- 
hadov o tom, že vývoj prvého Halo bol 
po mesiacoch tápania vývojárov až 
príliš urýchlený, čo dohnalo autorov k 
strohému a nanajvýš ubíjajúcemu 
dizajnu neskorších levelov. Kaž- 
dopádne, aj napriek nekonzistentnej 
kvalite jednotlivých misií sú mnohé 
sekcie hry stále výborne zábavnými a 
aj vďaka -na svoju dobu- prelomovým 
herným mechanizmom, dokážú v 
istých momentoch naozaj pohltiť. 
Veľkú úlohu pritom zohráva ako pestrý 
arzenál zbraní (pocit zo streľby mi tu 
prišiel ešte o čosi lepším, než u Halo 
Reach), tak aj hromada úsekov za 
"volantom" warthogu či výborná Al 
protivníkov, ktorí po bojisku manévruju 
rovnako obratne, ako vy. Suma 
sumárum, ak pretrpíte tých niekoľko 
stereotypných lokácií (ktorých ale - 
priznajme si- nie je až tak málo), čaká 
vás nostalgická zábava, ktorú istotne 
doporučíte každému fanúšikovi série. 


Samozrejme, singleplaverovú porciu 
hry už tradične doplňa aj multi- 
plaverový komponent, ktorý okrem co- 
opu pre dvoch hráčov (pre 
porovnanie, Reach podporoval až šty- 
roch) ponúka aj tradičný kompetitívny 
mód, a to na šestici zremakovaných 
máp (žiaľ, do výberu sa dostali aj nie 
príliš podarené kúsky, naopak - niek- 
toré legendárne mapy tu nepocho- 
piteľne absentujú). Nakoľko však 
kvalitou spracovania tieto bojiská 
značne zaostávajú za kvalitou single- 
playeru, je naozaj na zváženie, či sa 
Halo: CE Anniversary oplatí kúpiť len 
a len kvôli MP. Krátka odpoveď - neo- 
platí, nakoľko je možné si balík An- 
niversary máp stiahnuť aj ako DLC pre 


Reach. Ak ste však odvekými 
fanúšikmi tejto série a chcete si s 
láskou zaspomínať na časy, kedy sa 
ikonický Master Chief ešte len prebíjal 
na výslnie, niet ideálnejšej možnosti, 
než si tento bezosporu podarený HD 
remake zaobstarať. A to platí aj pre 
tých, ktorí do tohto fenoménu vhupsli 
až s neskoršími dielmi. Zbytok 
hráčskej populácie nech sa však 
poobzerá po niečom inom... 


Xbox 360 


Výrobca: 343 Industries Distribútor: Microsoft 
Multiplayer: áno Lokalizácia: nie 
- brilantná konverziado - veľká miera stereo- 
„enginu Halo Reach typného balastu 
a stále zábavný - co-op len pre dvoch 
- nostalgická atmosféra j A MP kompo- 
nen 

Boris "Blade" Kirov 


The Lord of the Rings: War in the North 


Akčné RPGčka sú dnes mimoriadne populárnym žán- 
rom a preto pokiaľ chce nejaké štúdio v tejto sfére 
bodovať, musí do tohto prevareného konceptu prim- 
iešať aj čosi vlastné. From Software tak svoj hit Dark 
Souls obohatili super-hard-core obtiažnosťou, 
Bethesda u svojho aktuálneho hitu Skyrim pre zmenu 
zvolila tradičnú veľkoleposť herného sveta a Snowbind 
Studios, tvorcovia recenzovanej novinky, si ako príbe- 
hový základ svojho titulu zvolili mimoriadne populárnu 
fantasy tematiku. 


Posledný menovaný však z uvedenej trojice vychádza ako 
zjavný "cheater", keďže narozdiel od konkurencie stavia 
potenciálny úspech svojho diela nie na svojich nápadoch, 
ale na ideách niekoho úplne iného. A to už dnes skrátka 
zárukou úspechu rozhodne nie je. Totižto, snažiť sa zapáčiť 
cudzím perím je síce v súčasnosti bežnou praxou, ak sa 
však pod tým "perím" neskrýva aj adekvátne zaujímavý 
obsah, všetka tá snaha zviesť sa na sláve nejakej predlohy, 
vychádza navnivoč. Ako už správne tipujete, je to aj prípad 
akčného RPG The Lord of the Rings: War in the North, 
ktoré aj napriek atraktívnemu príbehovému materiálu ne- 
dokázalo z tohto potenciálu vyťažiť prakticky nič, čo by 
stálo za vašu pozornosť. 


Práve onen spomínaný príbeh pritom už počas vývoja pre- 
javoval vskutku veľké ambície a fanúšikom diel z pera 
J.R.R. Tolkiena sľuboval story, ktorá predlohe istotne ne- 
spraví hanbu. No, vec sa má takto - po dejovej stránke je 
War in the North relatívne obstojným doplnkom príbehu 
Pána Prsteňov, keďže súbežne s výpravou spoločenstva 
sleduje trojicu nových hrdinov, vydávajúcich sa po stopách 
ďalšieho z mocných Sauronových nohsledov, zákerného 
lorda Agandaura. Problém hernej story však spočíva v 
oblasti jej samotnej prezentácie, teda vo forme, akej je 
hráčom podávaná. Odhliadnuc od faktu, že trio nových 
charakterov je tak stereotypným ako len môže byť (trpajzl 
nemá rád elfov, "Aragorn" wannabe človek je šéfom 
skupiny a pod.), je zrejme najbolestivejším zážitkom čítanie 
a počúvanie dialógov, teda "veci", ktorá hrá v žánri akčných 
RPG dosť podstatnú úlohu. Môžete mi veriť, že toľkých 
otrepaných a klišoidných fráz, aké sa vám v rámci počet- 
ných rozhovorov v titule dostanú do uší, zrejme len tak 
skoro v žiadnej inej hre nenájdete. Čo je však ešte horšie, 

autori si nedali ani len tú najmenšiu prácu s hľadaním vhod- 
ných a aspoň ako tak profesionálnych dablérov a tak sú di- 
alógy v hre doslovným utrpením na počúvanie. Nehovoriac 
ani o tom, že podobnosť hlasov v prípade známych postáv 
(Elrond, Bilbo, Legolas...) je prakticky neexistujúca a 
väčšina dobre známych hrdinov tak znie ako banda idiotov 
a amatérov, ktorí ani nevedia poriadne pracovať s intoná- 
ciou hlasu. Stručne povedané - na papieri mimoriadne 
atraktívna a zaujímavá, v praxi však katastrofálne podaná... 
taká je story nového herného LOTRa. 


Z hľadiska samotného herného konceptu vyzerá všetko na 
prvý pohľad v poriadku - máte veľkú mapu Stredozeme s 
hromadou postupne odomykaných lokácií, plníte guesty, 
hľadáte tajné poklady a vo všeobecnosti, postupujete v 
duchu klasického RPG. Aj tu však hra nepochopiteľne 
stráca pôdu pod nohami a to spočiatku solídne prepraco- 
vané dobrodružstvo s kopou pridaného obsahu, sa veľmi 
krátko po úvode hry mení na obyčajný koridor, z ktorého 
nemáte kam uhnúť. V hre prítomné guesty totižto nemajú 
s podstatou tohto slova absolútne nič spoločné, keďže ich 
fasujete tak povediac automaticky a plníte ich taktiež len a 
len automaticky. Aj tá spomínaná mapa Stredozeme je 
preto prakticky k ničomu, nakoľko nemáte absolútne žiaden 
dôvod sa do už prebádaných lokácií vracať. Autori tento 
prvok mohli kľudne vypustiť, keďže napr. konkurenčný 
Hunted, ktorý s LOTR: War in the North zdieľa podobný 
základný koncept, sa bez neho v pohode zaobišiel. 
Samozrejme, koridor sám o sebe ešte nemusí ihneď zna- 
menať negatívum, pokiaľ by ponúkal nápaditú náplň či 
dizajn jednotlivých misií. Žiaľ, aj v tejto oblasti titul pôsobí 
ako treťotriedny produkt nejakých amatérov a keď budete 
po x-té čítať, že sa máte presekať hordami až do určitého 
bodu, kde vám to bude povedané opäť, veľmi rýchlo vás tá 
zábava prejde. 


Ak by však vôbec aj nejaká bola! Náplň levelov je totižto 
za každým rovnaká (z bodu A sa dostať z bodu B a cestou 
zmasakrovať všetko živé i neživé) a už to môže priniesť 
niektorým jedincom veľmi rýchlo nudu a stereotyp. To ale 
nie je najhorším, čo vás na vašich výpravách postretnete - 
o dosť fatálnejším je totižto zúfalo nedynamický a krajne 
zabugovaný súbojový systém, ktorý nie len že neumožňuje 
si nejakého protivníka "locknúť" a viesť s ním tak vyrovnanú 


partiu, ale vďaka podivným hit-zónam 
na vašich súperoch viac nasiera než 
baví. Chcete príklad? Tak dajme tomu, 
že stojíte proti veľkému trollovi - 
ozruta, ktorá vás dá dole na dve-tri 
rany, jednoducho reaguje na vaše 
sekanie len vtedy, pokiaľ to do nej 
režete pod určitým uhlom a za určitých 
podmienok. Ak nebodaj troll vykonáva 
nejaký skript, môžete ho sekať hlava 
nehlava, ale na jeho "zdraví" sa to 
vôbec neprejaví. Možno si teraz povi- 
ete, že tu by na rad mohli prísť niek- 
toré zo špeciálnych schopností, ale aj 
u nich je to skôr len vec okrasy než 
funkčnosti (kým sa vám skilly nabijú, 
už dávno je dobojované - plus ani ich 
účinnosť nie je taká, žeby ste mali 
potrebu sa k ním utiekať). V podstate, 
celý leveling je tu absolútne zby- 
točným, keďže som nepostrehol, žeby 
sa nejak podpisoval na zlepšení mo- 
jich schopností. 


A tu sa dostávam k zďaleka na- 
jväčšiemu kameňu úrazu - keď som sa 
púšťal do hrania titulu, myslel som si, 
že budem hrať za trojicu schopných 
hrdinov, ktorým (po vzore spoločen- 
stva) stovka orkov nebude robiť ži- 
aden problém. Opak je však v 
skutočnosti pravdou - zatiaľ čo vašu 
bandu primadon vie dať efektne dole 
prakticky ktorákoľvek trojčlenná banda 
skurutov (a že ich cestou stretnete 
požehnane), vy máte aj na pokročile- 
jších úrovniach problém sa vyspori- 
adať s čo i len jedným z nich. Darmo 
sypete experience body do "strength" 
- na vašich schopnostiach to vôbec nie 
je vidieť! Sám som sa snažil vymaxo- 
vať dmg output mojej postavy, ale 
nech som sa snažil akokoľvek, ten 
jeden skurut nikdy nepadol po menej 
ako 5 ranách (na oplátku, on vás 
zabije po troch - otestované). V súvis- 
losti s tým potom zákonite vyvstáva 


otázka, že akú úlohu vo vašej sile a 
efektivite v boji zohráva vaša výbava. 
A hneď vám to aj poviem - žiadnu! Mal 
som v rukách dvojicu fialových (teda 
vzácnych) mečov a protivníci padali 
po tom istom počte rán, ako keď som 
držal v prackách niečo obyčajné. 
Inými slovami, vplyv výzbroje na výsle- 
dok súbojov bol totálne minimálny až 
nulový. A rovnako minimálna a nulová 
bude aj vaša satisfakcia z bojov. To nie 
je maľovanie čerta na stenu, to je holt, 
krutý fakt. Nie je proste normálne, aby 
banda orkov pôsobila schopnejšie než 
banda hrdinov, ktorí majú zastaviť jed- 
ného nebezpečného zlosyna. 


Z hľadiska technického spracovania 
rozhodne nemožno povedať, žeby hra 
vyzerala hnusne - je len proste 
neatraktívna a tuctová až na dreň. Ko- 
ridorové levely sem tam odhalia zaují- 
mavú scenériu, avšak po väčšinu času 
sa skôr budete cítiť ako kdesi v štú- 
diových kulisách a nie v lesoch a 
kobkách, ktoré tvoria históriu Stre- 
dozeme. Nepáčil sa mi ani fádny 
dizajn prostredí, ktoré síce občas pož- 
murkávajú na fanúšikov predlohy, ale 
z hľadiska štruktúry častokrát nemajú 
žiadnu vnútornú logiku. Priemernou 
taktiež musím nazvať aj audio stránku 
hry, ktorá okrem katastrofálneho 
dabignu prekvapivo vôbec nepracuje 
s hudobnými motívmi filmovej licencie, 
ale namiesto toho si ide svojou zúfalo 
generickou a nenápaditou cestou. No 
a perlička na záver - umelá inteligen- 
cia spolubojovníkov je zrejme tým na- 
jhorším, čo sa k dnešnému dňu v tejto 
oblasti stihlo objaviť a preto pokiaľ si 

+ - príbehové pozadie 
- niektoré pamäti- 


- občasný náznak filmovej 
atmosféry 


PC,PS3,Xbox 360 
Výrobca: Snowblind Distribútor: WB Games 
Multiplayer: áno Lokalizácia: nie 


hodné stretnutia a lokácie systém 
- zbytočné RPG prvky 
- stereotypná herná náplň 


chcete užiť z hry aj to málo, čo je v nej 
pozitívneho, na singleplayer radšej ani 
len nepomýšľajte. Co-op je totižto jed- 
iná cesta, ako aj z tých najbežnejších 
súbojov vyviaznuť s relatívne naj- 
menšími škodami. 


Je to smutné, ale LOTR: War in The 
North je podpriemernou hrou, ktorá sa 
navyše objavila v tak nesprávnom 
čase, že už dnes ju možno bez prob- 
lémov označiť za zabudnutú vec. Am- 
atérsky podaný príbeh, nezábavný 
súbojový systém a stereotypný game- 
play totižto nepotešia ani fanúšikov 
žánra akčného RPG, ba ani fanúšikov 
diel J.R.R. Tolkiena. To si radšej 
pozháňajte obdobne ladenú záležitosť 
s menom Hunted: The Demons Forge, 
ktorá je asi tak o tri triedy kvalitnejšia 
a chytľavejšia, než tento paškvil. 
LOTR neLOTR - hra skrátka musí mať 
aj nejaké to fungujúce jadro a to žiaľ 
Vojna na Severe nemá. 

- podanie príbehu 
- nezáživný súbojový 

Richalácd „„guľath“ Bojničanj 


X-men: Destiny 


Hrdinovia od Marvelu v tesne obtiahnutých trikotoch 
pod krycím menom X-men, sú jedni z mála, ktorých 
existenciu dokážem akceptovať. Inak som fanúšikom 
DC comics. Preto som bol celkom rád, že môžem re- 
cenzovať hru s mne blízkou komixovou tématikou. No 
jo, to som ešte nevedel, čo som to do svojej PS3 
vlastne vložil... 


X-men je starý komix, ktorý vytvoril (asi ako všetko od Mar- 
velu čo za niečo stojí) Stan Lee v 60tych rokoch minulého 
storočia. Postavičky začínali v rovnakej modro-žltej uni- 
forme, postupne sa v+sak formovali, až kým sa neprešlo k 
podstatne temnejším farbám, kde je základom čierna. 
Podobne ako sú kostýmy v populárnych X-men 
filmoch.Takisto sa vyvíjali aj jednotlivé charaktery, prehlbo- 
vali sa ich črty a prestali byť jednoznačne plochodobré 
alebo zlé. 


Prečo píšem v recenzii hry o tom, ako vyzerali a vyvíjali sa 
jednotlivé postavy? Zdá sa to možno nespojité, ale opak je 
pravdou. UŽ to, že obleky postáv z X-men zodpovedajú 
podobe z konca 80tich a začiatku 90tych rokov ma malo 
varovať, že táto hra možno nebude to, na čo som si za os- 
tatnú dobu zvykol, ale nejako som tomu nevenoval po- 
zornosť a hurá zachraňovať svet. 


Hra sa odohráva v období po udalostiach, kde sa Charles 
Xavier spolu s Magnetom postavili proti Bastionovi. Profe- 
sor X je považovaný za mítveho, školu prebrali pod svoje 
krídla pôvodní X-meni a svet je rozdelený na tri frakcie. Na 
jednej strane sú ľudia, ktorí mutantov nechcú, a ktorých za- 
stupuje radikálne hnutie „Purifiers“. Na opačnej strane je 
zasa Magneto s jeho Bratstvom, ktorí jednoznačne tvrdia, 
že svet má patriť homo superior. No a niekde medzi nimi 
sú X-men spolu s ľuďmi, ktorí chcú mierové spolunaží- 
vanie. 


My si na začiatku môžeme výbrať jednu z troch postavičiek. 
Svojim spôsobom si tým určujeme štýl hry ktorým chceme 
hrať. Jedna postava je skôr tank, so silnými útokmi na 
blízko a veľa životmi, ďalšia má zase schopnosti útokov na 
diaľku a teda teoreticky máme dôvod prejsť hru viackrát za 
sebou, s tým, že bude odlišná vzhľadom na iné schopnosti. 
Okrem výberu postavy sme počas hry viackrát postavení 

pred rozhodnutie ku komu sa prikloníme. Na jednej strane 
súžiariví X-meni na čele s Cyclopsom, na strane druhej 
Magnetovo Bratstvo mutantov, ktoré neberie ohľady na 
ľudí. Hru ako takú to však príliš neovplyvní, akurát sa 
možno nedostanete k dvom alebo trom špeciálym misiám. 
A aby som zosumarizoval všetky výbery ktoré nás čakajú, 
v istých fázach hry si vyberieme novú schopnosť, ktorú 
naša postava získa. Tieto schopnosti môžeme postupne 
zlepšovať za XP body. Okrem toho počas hry nachádzame 
X-gény, čo sú vlastne akési drobné bonusy. Môžeme ich 
použiť do útoku, alebo obrany a ovplyvňujú či už formu 
akou útočíme, alebo množstvo života, či jeho regeneráciu. 


Ak ste teda podobne ako ja, čakali RPG prvky, ktoré nám 
umožnia piplať sa s postavičkou a prispôsobiť si ju na 
obraz svoj, čakali sme spolu úplne zbytočne. Hra teda 
vôbec nie je RPG hrou, ale jednoduchou skákačkou a 
mlátičkou. Presúvame sa medzi jednotlivými bodmi na 
mape, vždy tam vytrieskame nejakú skupinku nepriateľov 
a následne sa znovu presúvame. Zmenu prinášajú 


občasné súboje s bossmi, ktoré však 
niesú nijako náročné a ani nemajú 
príliš odlišnú mechaniku od normál- 
nych súbojov. Na boj nám slúžia dva 
údery, jeden blok, nejaké tie kombá a 
pár špeciálnych schopností. V Mortal 
Kombate som mal viac možností ako 
tu. A ako čerešnička na torte, hru pre- 
jdete za cca 6 hodín. 


Po grafickej stránke hra prináša ako 
som už spomínal hore, návrat ku 
komixom z obdobia 80tych rokov. 
Preto sú X-meni naobliekaní v 
krikľavých kostýmoch. Nepriatelia sú 
žiaľ davy anonymných postavičiek, 
ktoré buď pochádzajú z klonovacích 
vaní impéria, alebo ich robili cez 
kopirák. Je síce fakt, že pri jednom 
súboji padne tridsať až sto protivníkov, 
a asi by bolo náročné robiť každého 
zvlášť... No i tak stovka úplne rov- 
nakých postavičiek nie je zrovna na- 
jzábavnejšou. 


Jediné čomu nemám čo vytknúť v 
tejo hre je zvuková stránka. 
Postavičky sú nadabované profe- 
sionálne, je im rozumieť, zvuky 
prostredia, či hudba tiež zapadajú do 
hry a nič nekazia. Niesú však ani ničím 
výnimočné. Jednoducho sú dobré. 


Keď to teda celé zhrnieme dokopy, 
dostaneme veľmi priemernú a 
jednoduchú hru, ktorá určite poteší 
deti. Najmä ak súfanúšikmi X-menov. 
Ak ste však starší a čakáte od hry ne- 
jakú tú výzvu a prípadne ešte aj RPG 
prvky, toto vás dlho baviť nebude, kaž- 
dopádne, dá sa to raz prejsť. 


Výrobca: Silicon Knights Distribútor: Activision | 
Multiplayer: nie Lokalizácia: nie h 
- vlastný nový mu- - repetitívnosť bojov 
- jednoduchá grafika 
- krátka hracia doba 

Na vine je distribútor! 
Boris "Blade? Kirov | 


Desivá pravda konečne vyplávala na povrch... 


Mnoho herných veteránov si posledné 
roky kladie niekoľko zásadných otázok 
- kam sa podeli všetky tie originálne a 
inovatívne hry? Kam sa vytratila všetká 
tá snaha ponúknuť hráčom niečo os- 
viežujúce, niečo, čo sa nevidí každý 
deň? Kde zmizli všetky tie štúdia, ktoré 
v začiatkoch éry digitálnej zábavy udi- 
vovali ojedinelými konceptami svojich 
"diel"? Nuž, odpoveď na všetky uve- 
dené dotazy nie je jednoduchá. Herný 
trh od svojho vzniku totižto prešiel 
toľkými trendmi a zmenami, že 
akákoľvek generalizácia by bola na 
tomto mieste naozaj škodlivou. Je 
preto potrebné sa na problematiku 
zdanlivého zániku originality v hrách 
pozrieť sekvenčne - tzn. vykonať či- 
astkovú analýzu na jednotlivých vývo- 
jových obdobiach tak, aby aj tí 
najkonzervatívnejší z vás pochopili, že 
ten spomínaný "úhyn" originality nie je 
len následkom zlenivenia spoločnosti, 
ale aj logickým vyústením súhry hned 
niekoľkých, čiste ekonomických fak- 
torov. Ak vás teda zaujíma, čo viedlo k 
súčasnej stavu herného trhu, po okraj 
naplneného derivátmi a generikami, 
rozhodne čítajte ďalej. 


Aby som teda zachoval istú logickú 
nadväznosť, vrátim sa teraz na mo- 
ment späť do obdobia posledných 
80tych a počiatočných 90tych rokov 
minulého storočia, kedy hry ešte ani 
zďaleka neboli tak spoločensky 
rozšírené a akceptované, ako je tomu 
dnes. Prístup k novinkám zo sveta dig- 
itálnej zábavy bol obmedzený len na 
pravidelne vychádzajúce herné maga- 
zíny a keď sa ktomu navyše pridala aj 
skutočnosť, že v danej dobe titulov 
nevychádzalo ani zďaleka toľko koľko 
dnes, bola to éra, kedy si herná obec 
naozaj vážila každý jeden herný pro- 
dukt. Samozrejme, je taktiež potrebné 
zobrať do úvahy aj ďalšie, pre- 
dovšetkým ekonomické faktory, ktoré 
odlišujú dnešnú hernú produkciu od tej 
minulej - v minulosti nebola tak hustá 
konkurenčná sieť ako je dnes a to dá- 
valo vývojárskym štúdiám výrazne viac 
právomocí a kompetencií, najmä čo sa 
konceptu a náplne titulov týkalo. Dis- 
tribučné spoločnosti totižto nemuseli 
vynakladať tak obrovské peniaze na 
vývoj (vtedajšie gamesy nepoznali 
pojem fyzika, high-res textúry či high- 
poly modely) a tak nechávali svojim 

developerským tímom voľnú ruku v 
tom, ako zo svojim pripravovaným ma- 
teriálom naložia. A reklama? Žiadne 
billboardy, žiadne TV Spoty, žiadne de- 
veloper-diary videá, žiadne oficiálne 
webové stránky, žiaden merchandis- 
ing... nič. Iba zmienka v spomínaných 
časopisoch, ktorá stačila na to, aby 
fanúšikovia boli dostatočne infor- 
movaní o tom, čo a kedy majú očaká- 
vať. V skratke teda - pasívna 
propagácia. 


Dnes, keď sa pozriete na Americkú 
spoločnosť, pochopíte, že hry už nie 
sú záležitosťou úzkej skupiny hráčov, 
ale že sa z nich stal biznis, svojimi fi- 
nančnými tokmi pomaličky prekonáva- 
júci aj ten filmový. S pribúdajúcimi 
rokmi, ako rástol výpočtový výkon 
počítačov, sa herný svet či chcel, či 
nechcel, musel adaptovať a to zo 
sebou prinieslo celý rad prevážne eko- 
nomických neduhov. UŽ nestačilo na 
vývoj hry len tých pár povestných 
"drobákov", už tú hru nebolo možné 
dať dokopy s malým štúdiom, už tá hra 
nemohla byť len zmesou pár pixelov, 
už nebolo možné spoliehať sa len na 
tlačené periodiká - distribučné 
spoločnosti, ktoré vývoj hier z veľkej 
miery financujú, totižto boli (a sú) 
nútené do tohto procesu vrážať čoraz 
väčšie sumy. A keďže s informatizáciou 
spoločnosti prišla aj jej vyššia miera in- 
formovanosti, hry sa dostali do pove- 
domia tak veľkého počtu obyvateľov, 
že sa logicky stali zaujímavými aj pre 
ľudí, pôvodne pracujúcich v úplne 
inom softvérovom odvetví. Firmy ako 
Acelaim, Electronic Arts, Apogee, Inter- 
play či Accolade, tak behom krátkeho 
časového obdobia museli rapídne 
zvýšiť tok peňazí do vývoja, vďaka 
čomu si zákonite vypýtali aj svoju daň 
- daň v podobe zásahov do vývoja, tzn. 
čím väčšie investície, tým vyššia kon- 
trola nad finálnym produktom. 
Nemožno sa preto čudovať stavu, v 
akom sa ocitol súčasný herný trh - v 
snahe o čo najefektívnejšiu návratnosť 
vstupov tieto distribučné domy skrátka 
nie sú ochotnými riskovať vývoj hier, 
ktorých komerčný úspech nie lenže nie 
je zaručený, ale dokonca je aj 
diskutabilný. 


Budúcnosť samozrejme neveští ži- 
adnu zásadnejšiu zmenu. Blížia sa 


nám nové next-gen konzoly, trh s PC 
hardvérom napreduje raketovým tem- 
pom a ak sa teda štúdiá chcú zapáčiť 
dnešnému, krásnou grafikou a 
úderným audiom zmlsanému hráčovi, 
musia holt svoj titul vyvíjať s takými 
nástrojmi, ktoré budú prednostne 
útočiť na "prvú signálnu". Príbeh je 
dnes "už len" na druhom či nižšom mi- 
este v rebríčku priorít a keďže 
konzumná éra si žiada niečo ľahko 
stráviteľné, nemožno sa čudovať, že 
tejto požiadavke sa distribučné 
spoločnosti snažia vyhovieť. Nechcem 
teraz pôsobiť ako Nostradamus digitál- 
neho veku, avšak pokiaľ nedôjde k 
zmene v uvažovaní súčasnej generá- 
cie hráčov, je naozaj zbytočné si na- 
hovárať, Že sa situácia zmení. 
Nemyslíte si však, že ta mnou spomí- 
naná "zmlsanosť" je len a len výsled- 
kom pohodlnosti dnešných gamerov - 
dôvod, prečo je dnes forma vo väčšine 
prípadov dôležitejšia než samotný 
obsah a prečo tomu tak bude aj do 
budúcnosti, je vcelku prozaickým: 
konkurenčný boj o zákazníka. A čo je 
z hľadiska marketingu atraktívnejším? 
No predsa to, čo pochopí aj malé 
decko, to, čo vyrazí svojim audio- 
vizuálom dych. Nie to, čo v sebe 
skrýva prepracovaný príbeh či náročné 
herné mechanizmy... Polopatisticky 
povedané, za odklon od originality a 
príklon k derivátom môžeme teda 
vďačiť prednostne publisherom, ktorí si 
nás proste tak vychovali, že už nám 
dnes vedia ulahodiť naozaj len tým 
"pozlátkom". 


Originalitu či nejakú tú inovatívnosť 
preto v masovej veľkoprodukcii ne- 
hľadajte. Ak hľadáte niečo osviežujúce, 
radšej sa obráťte smerom k indie de- 
veloperom. Ja viem, znie to dnes už 
ako klišé, ale práve nezávislé štúdia 
majú dokonalú kontrolu nad tým, čo 
produkujú. Žiadne normatíva, žiadne 
regulácie, žiadna kontrola - iba číry 
tvorivý duch, ktorý dáva takýmto 
malým tímom do rúk tak veľké zbrane, 
že nejaký ten sto-miliónový projekt sa 
po stránke hernej satisfakcie s takýmto 
lacným "podpultovým" konkurentom 
nemôže zrovnávať. Chcete nejaké tie 
príklady? Limbo, Braid, Flower... a to 
spomínam naozaj len tie spoločensky 
najznámejšie! 

Ale ono to nie je realistické! 


Už ste sa niekedy zamýšľali nad tým, či potrebujete v hrách realitu? Teda presnejšie povedané, reálne vlastnosti 
v nereálnom svete. Alebo, možno skôr povedať čosi z reálnej logiky... 


Sú to najmä, také tie malé veci, nad 
ktorými sa chvíľu zamyslíte, pousme- 
jete a idete ďalej. V reálnom svete by 
nedávali veľmi zmysel, ale keďže je to 
v hre, mávnete rukou a pokračujete v 
hraní. A nie, nemyslím práve drobnosti 
ako sú nereálne súboje, tie nie sú totiž 
reálne ani vo filmoch. Skôr zapálené 
svetlá v sto rokov opustených kryp- 
tách. Čerstvá zelenina všade na 
stoloch — v rovnako dlho opustených 
miestach. Či peniaze, ktoré sa tam ne- 
mali ako dostať, pretože sú príliš nové, 
aby boli v nejakej zabudnutej hrobke. 


Logicky je to všetko blbosť, ktorá by 
tam nemala byť. Hrobky a zabudnuté 
kobky by mali byť temné, bez jediného 
svetla, lenže v hrách to tak nie je. Ale 
čo napríklad logika miesta? Existuje 
množstvo ľudí, ktorí si dobrú hru ne- 
dokážu užiť, pretože na každom kroku 
vidia čosi, čo ide proti realite sku- 
točného sveta. Prečo sú v tomto 
meste postavené hradby tak zle? Ako 
by chceli toto miesto obraňovať, veď 
keby to bolo reálne miesto, ne- 
dokázalo by odolávať ani deň! Hlú- 
posti, hovorím. Hry majú svoju vlastnú 
realitu, svoje vlastné pravidlá, ktoré 
nemusia odrážať logiku našeho sveta. 
Iste, niekomu to môže prekážať, avšak 
pokiaľ hra funguje ako celok, nie je 
prečo sa sťažovať. Obzvlášť keď nie 


je založená na historických udalosti- 
ach tejto planéty, vtedy sú už podobné 
postrehy absolútne irelevantné. 


Pokiaľ, samozrejme, autori nerobia 
simuláciu alebo nechcú zachytiť vernú 
atmosféru nejakej doby, či časti sveta. 
Vtedy by podobné prehrešky voči 
logike reality boli skutočne na za- 
myslenie. Avšak v hrách, ktorých fan- 
tázia je absolútne odtrhnutá od reality 
je niečo podobné len smiešne nadá- 
vanie a nútené hľadanie chýb, tam kde 
nie sú. I ja si Z času na čas všimnem 
podobné „nereálne veci“, na ktoré 
počas hrania narazím. Skyrim — 
napríklad - by tiež vedel rozprávať, ale 
myslím si, že to nejde proti logike 
žánru, ani proti celkovej atmosfére, 
ktorú táto hra má. Mávnem nad tým 
rukou, občas sa trochu pousmejem. 
Priznám sa, niekedy mozog hľadá aj 
nejaké to zdôvodnenie, že prečo sa 
tam nachádzajú veci, ktoré by tam 
inak neboli. Ale vo všeobecnosti tieto 
veci neriešim. Je zbytočné si kaziť hru 
podobnými maličkosťami. Ak je atmos- 
féra dobrá, ak všetko sedí ako má... 
netreba hľadať čerta tam kde nie je. 


Ostatne, kto povedal, že sú hry doku- 
mentárnymi popismi reality. Sú to hry, 
na ktoré nie je kladené, aby boli spri- 
atelené s realitou. A vôbec, nejakou 


reálnou logikou. Pravda, už počujem, 
že ak sa autori snažia tváriť reálne, 
možno až fotorealisticky, tak by s tým 
vždy mali hry aspoň čo najviac ko- 
rešpondovať. Nemali, nemusia. Tvor- 
covia formujú svoje hry tak, aby ich 
bola zábava hrať. Nemusia sa podri- 
aďovať konvenciám toho, ako to na 
podobných miestach vyzerá v sku- 
točnosti. Nemusia brať do úvahy 
reálnu architektúru, a pokojne sa 
môžu vykašlať i na zákony fyziky, či 
taktické poučky. Dôležité je ako všetko 
funguje v hre a aký dojem za sebou 
hra zanecháva. 


Množstvo ľudí si podobné chybičky — 
možno lepšie označenie by bolo, 
výkyvy z reality — uvedomuje, ale sú 
pre ne nezmyselné a nepozastavujú 
sa nad nimi. Medzi nich patrím aj ja. 
Možno, teraz, po prečítaní tohto 
príspevku, si ich začnete uvedomovať 
trochu viac. Možno i v tom Skyrime, 
ale určite pochopíte, že to nič nemení 
na kvalitách hry ako takej. Je to 
skrátka hra. Nuž, a ten zvyšok, 
ktorému podobné veci vadia a strašne 
ich v hrách iritujú. Tak ten zvyšok si 
môže... Nie, je mi ich len veľmi ľúto, ak 
im podobné malichernosti bránia v 
užívaní si perfektne navrhnutých 
herných svetov a hier samotných. 

Nie je všetko zlato, čo je HD 


Alebo pixel v nízkom rozlíšení je mnohokrát lepší ako ostrý obraz s miliónom farieb. 


Svet si žiada ostré textúry a vysoké ro- 
zlíšenie a ja sa občas pýtam, na čo je 
to dobré. Možno to súvisí i s mojim 
postojom ku grafickému spracovaniu 
ako takému. Dobrá hra sa zaobíde aj 
bez špičkovej grafiky, ostrých textúr, 
vyhladzovania hrán a čo ja viem akých 
super-extra-grafických — srandičiek. 
Pokojne by som mohol začať menovať 
rad hier, ktoré nevynikajú špičkovou 
grafikou, ale svojou hrateľnosťou, es- 
enciou toho čím hra je, strčia do 
vrecka všetky tie nablýskané AAA tit- 


uly. 


Odhliadnuc od toho, je tu potom ešte 
segment remakov. Návratov do minu- 
losti, pretvorenie starých hier do mod- 
erného kabáta, tak aby vyhovovali 
dnešným požiadavkám. Aspoň sa tak 
z nich väčšina tvári. Jedna strana veci 
je upravenie herného systému (resp. 
ovládania) tak aby vyhovoval 
dnešným užívateľským štandardom. 
Čo je v poriadku, pretože niektoré 
staré hry skutočne neboli (Z dnešného 
pohľadu) práve najkamarátskejšie 
pokiaľ príde na užívateľské rozhranie. 
Druhá strana sa týka grafického 
zlepšenia, vyhladenia, skrátka uprave- 
nia do vyššieho rozlíšenia a tu už 
môžeme občas naraziť na problémy. 
Nieže by bolo niečo zlé na vysokom 
rozlíšení a krásne vyhladenej 2D 
grafike. Len niekedy mám pocit, že 
originálny, starý pixel-art je niekedy 
oveľa zaujímavejší a k hre sa hodiaci 
viac ako jeho nový kabát. Iste, poviete 
si, autori mali v minulosti obmedzené 
možnosti vtedajších strojov — menej 
pamäti, menej farieb, ale v tom je 
možno práve zakopaný ten pes. 
Obmedzené možnosti nútia improvizo- 
vať, nútia hľadať kreatívne riešenia 
vecí, ktoré potom môžu byť ku 
prospechu celého diela. 


Jeden konkrétny príklad za všetky. 
Nedávno odhalený remake Dizzyho 
pre prenosné zariadenia. Pozrite sa 
na tie porovnávajúce obrázky. Uvidíte 
pôvodnú hru a hneď vedľa nový, 
prepracovaný grafický dizajn. V zák- 
ladoch sa síce drží svojej predlohy, 
avšak vyzerá ako podivná, gýčovitá 
omalovánka. Zatiaľ čo pôvodná hra je 
v tomto ohľade akási prirodzenejšia a 
napriek svojim obmedzeniam, dovolím 

si povedať, že i krajšia. Menej farieb, 
nižšie rozlíšenie, jeden by povedal, že 
je trochu zubatejšia, avšak má svoju 
videohernú prirodzenosť, ktorú 
prekreslený remake stráca. Ostatne, 
že i pixel v nižšom rozlíšení môže mať 
svoje nezabudnuteľné kúzle — atoiv 
dnešnej dobe — nás do dnes neustále 
presviedča celý rád nezávislých titulov. 
Len tak z brucha mi teraz napadajú 
vynikajúca plošinovka VVVVVYV, či 
krásna freewarovka Tiny Barbarian. 
Druhá spomínaná hra je svojim spô- 
sobom jednoduchá a pripomína staré 
Bbitové časy. A v tomto prípade to nie 
je len hrateľnosť, ale i oná (z 
dnešného pohľadu) jednoduchá pixe- 
lartová grafika, ktorá dotvára jej 
celkovú atmosféru. 


Netvrdím, že nové super rozlíšenia sú 
zlé. Technológia napreduje a s ňou 
samozrejme i grafické stvárnenie hier. 
Lenže občas je potrebné si vybrať. Vy- 
brať, kedy hra nutne potrebuje oma- 
lovánky, ktoré potláčajú ducha hier. 
Môže to znieť trochu spiatočnícky, ale 
— podľa mňa — je pixelart jedným z 
kľúčových a špecifických prvkov 
herného média. Technologicky Už je 
samozrejme dávno prekonaný, ale 
vďaka svojim začiatkom, vďaka tomu, 
čo formovalo hry v minulosti, tvorí jeho 
súčasť a rámcuje tak špecifickú poet- 
iku hier. Niekedy je vysoké rozlíšenie 
fajn. Niekedy nie. Pri pretváraní hier 
do nového kabáta by sa na to malo 
myslieť. Čo je potrebné zmeniť a čo 
nie. Vylepšoval by dnes niekto Monu 
Lízu novými maliarskymi technikami? 
Viem, nie je to najlepší príklad, ale 
dostatočne ilustruje moje vnímanie 
pôvodného grafického stvárnenia hry. 


Nemusíme ani ostávať pri vajíčku 
maľovanom, stačí sa pozrieť do 
nedávnej minulosti, kedy Ubisoft 
pretvoril klasického Princa z Perzie. 
Principiálne to už bola úplne iná hra aj 
keď sa Ubisoft snažil názvom naz- 
načiť, že sa jedná o klasiku. 


Grafická strohosť starých hier bola 
síce z núdze cnosť, avšak dodávala 
im čosi špecifického, čo ich robilo (a 
robí) zvláštnym. Iste, možno keby rov- 
naký autori pracovali dnes na rov- 
nakých hrách, tak by celé vyzerali 
inak. Lenže to je len možno, čo keby 
a to sa dnes nepočíta. Fakt je ten, že 
vysoké rozlíšenie môže pri mnohých 
remakoch narobiť viac škody ako do- 
brého. A úprimne, nenapadá mi jediný 
príklad, kedy sa remake starej hry 
naozaj podaril po grafickej stránke. 
Bez výhrad. I v tých lepších prípadoch 
sa vždy dalo niečo vytýkať grafickej 
stránke (či zvolenému prístupu k 
prepracovaniu grafiky). 


6 hodín je tak akurát... 
Boris "Blade? Kirov 


Odkiaľ sa vzal fenomén krátkych hier? 


Osobne nemám nič proti krátkym 
hrám, pokiaľ mi naservírujú tak výdatnú 
a intenzívnu zábavu, že tú svoju 
krátkosť týmto obsahom dokonale vy- 
nahradia. Čo si však dovolilo štúdio 
Platinum Games so svojim Van- 
guishom, to už ale presiahlo všetky 
medze. Sci-fi akciu, ktorá toho 
nasľubovala naozaj veľa, som dokončil 
na stredne obtiažnosti za ani nie 3.5 
hodiny, pričom keďže nie som 
fanúšikom umelo naťahovaného game- 
playu v podobe opakovania tých istých 
levelov len za účelom lepšej známky, 
tým som v podstate 50 Eurový titul 
prešiel. 3.5 hodiny a dovi dopo. Keď 
vezmem do úvahy Bayonettu, pred- 
chádzajúce dielo onoho štúdia, u ktorej 
som strávil hádam 15 hodín a ďalších 
15 by som kľudne aj mohol, ostal som 
pri záverečných titulkoch Vanguishu 
naozaj akoby horúcim olejom obarený. 
Po tejto nemilej skúsenosti som si 
preto zákonite začal klásť kopec otázok 
— kam to spejeme, keď už ani dnešný 
štandard v podobe 6 hodín hracej doby 
nedokážu štúdia dodržať? Kde nastal 
zlomový bod, ktorý započal éru 
krátkych hier? A prečo do pekla dnes 
už neletí, že čím dlhší titul, tým viac 
dôvodov pre jeho kúpu? 


Nuž, opäť sa musíme podívať na mo- 
ment do minulosti. Prvá polovica 90- 
tych rokov bola predovšetkým v 
znamení rozsiahlych RPG, adventúr či 
stratégií, ktoré fanúšikom ponúkali 
hodiny a hodiny bohato vetvenej 
zábavy. Hry danej doby neboli tak cgi- 
heavy ako je tomu dnes a preto museli 
autori väčšinu príbehových prvkov 
prezentovať úplne inou formou. Akou? 
No predsa početnými dialógmi, kom- 
plexným vykreslením charakterov či 
herného sveta, vďaka čomu sa v týchto 
tituloch len vobmedzenom množstve 
uplatňovali stereotypy, ako ich 
poznáme dnes. Ak ste teda v pozícii 
herného developera chceli podať 
naozaj pútavú story, museli ste ju veľmi 
pomaly budovať tak, aby hráčom vlie- 
zla pod kožu a donútila ich nad dianím 
na obrazovke aj uvažovať. Teda byť ak- 
tívnym divákom a nie pasívnym, ako je 
trendom súčasnosti. S rapídnym rozvo- 
jom informačných technológií však 
sféra herného biznisu začala dávať 
čoraz väčší dôraz na formu než obsah, 
vďaka čomu už príbehy nehrali až tak 


dôležitú úlohu ako kedysi. 


Z tohto pohľadu preto osobne považu- 
jem za zlomové ročníky 2000-2001, 
kedy sme sa (okrem zrodu série Halo) 
na platforme PC dočkali napríklad aj 
prvého Maxa Paynea, ktorého bolo 
možné prejsť za 6 hodín, za čo si v 
danej dobe od recenzentov vyslúžil ne- 
malú porciu kritiky. Dnes, kedy dobré 
2/3 hier nemajú hernú dobu dlhšiu ako 
spomínaných 6 hodín, je naopak rarit- 
ným, ak sa objaví titul, u ktorého je 
možné stráviť aj viac, než je uvedená 
psychologická hranica. Dôvody tohto 
trendu sú hneď dva — tým prvým je už 
spomínaný boom v oblasti počí- 
tačových technológií, ktorý donútil štú- 
dia investovať viac prostriedkov a času 
do vývoja technickej stránky titulu, než 
do vývoja jej obsahu. Inými slovami, 
firmy sa začali zaoberať viac hernou 
formou než náplňou, ktorá bola vére 
90-tych rokov naopak jasným stredo- 
bodom ich pozornosti. Výsledkom tohto 
procesu tak boli (a sú) hry síce vynika- 
júce po stránke audio-vizuálnej, avšak 
z dôvodu nedostatku času na vývoj 
samotného obsahu, sú krátke a príbe- 
hovo ani zďaleka tak prepracované, 
ako ich predchodkyne z čias 20. 
storočia. 


Druhým dôvodom, ktorý viedol k tam 
masovému rozšíreniu krátkych hier, je 
obchodný model väčšiny veľkých dis- 
tribučných spoločností, jasne zamer- 
aný na maximalizáciu zisku. Ten totižto 
počíta s pravidelnými seguelmi, ktoré 
by neboli potrebné, ak by sa hráči u tej 
ktorej značky dokázali vyblbnúť raz a 
dostatočne. Samozrejme, takýto 
prístup je v rozpore s ekonomickými 
plánmi každého sebamenšieho pub- 
lishera a preto sú diely tých najznáme- 
jších sérií vydávanie s tak veľkou 
periodicitou. Spomínaný biznis model 
má pritom triviálnu charakteristiku — 
dajme hráčovi niečo, čoho sa nepreje 
(spomínaná intenzívna, ale krátka 
herná náplň), ale čo ho prostred- 
níctvom multiplayveru a DLCčiek udrží 
v strehu až do doby, kým sa o rok/dva 
neobjaví na trhu ďalší diel. Na to všetko 
sú v hernej sfére vypracované rozman- 
ité štúdie a analýzy, pričom ale existen- 
cia sérií ako Need For Speed, Call of 
Duty či Uncharted jasne ukazuje, že 
tento model funguje a fungovať aj 


bude. Samozrejme, veľkú úlohu v pro- 
cese etablovania sa krátkych hier na 
trhu sme zohrali aj my, hráči, keďže ov- 
plyvnení celkovým komercionalizmom 
spoločnosti sme tieto síce efektné, ale 
kratučké hry, prijali za tak povediac 
štandard dnešnej doby. 


Možno teraz očakávate, ako začnem 
do nebies vynášať indie štúdia či kydať 
hnoj na megakorporácie, stojace za 
tými najznámejšími hernými značkami. 
To ale nemám v pláne a po pravde, tie 
veľké spoločnosti, ktoré nám každým 
rokom prinášajú nové a nové diely 
zabehnutých sérií, sú jedinými, ktoré 
môžu dať vzniknúť aj vysokorozpoč- 
tovým projektom, zďaleka nemajúcim 
taký predajný potenciál, ako casual 
záležitosti typu spomínaného CoD. Ak 
teda nabudúce budete frflať nad 
Ubisoftom, že vám priniesol opäť len 
ten istý Assassins Creed akurát že s 
iným obalom, uvedomte si, že nebyť 
tejto početnej série, nemali by sme tu 
dnes ani famózny (a dlhočizný) Deus 
Ex: Human Revolution, ani skvelého 
Raymana. Inými slovami, buďte vďační 
aj za masové záležitosti, pretože tie 
generujú zisk, nevyhnutný na financo- 
vanie naozaj odvážnych a zaujímavých 
titulov. Hry sú skrátka veľký biznis a tak 
ako aj v iných odvetviach, ani v tomto 
sa bez dostatku peňazí riskovať neo- 
pláca. 

HARDVVARE 


Novinky za mesiac november 
lb —NRERRRRR ZO HOOOOTOODÉ I Č AES 


Štyridsiaty štvrtý herný hardvér 
týždeň sa niesol v miernej prevahe 
záležitostí týkajúcich sa grafických 
kariet, ale okrem toho sme priniesli 
prehľad predajov procesorov a 
predstavila sa aj trojica nových HW 
produktov. 


Posledný októbrový deň uviedla 
grafická karta EVGA GeForce GTX 
580 Superclocked Batman Arkham 
City Edition, vydaná pri príležitosti 
nového Batmana, ktorého poukážka 
na stiahnutie je zrejme pribalená spolu 
s kartou. Ide o model disponujúci 512 
CUDA jadrami, frekvenciami 797/1594 
MHz pre jadro a shadery, 1536 MB 
pamäťou s frekvenčnou hodnotou 
4050 MHz a 384bitovou pamäťovou 
zbernicou. Zobrazenie majú na 
starosti dva DVI výstupy a rozhranie 
mini HDMI, pričom obsahuje aj SLI 
podporu. Potenciálni záujemcovia si 
za ňu zaplatia približne $529.99. 


Prvý deň v jedenástom mesiaci infor- 
moval verejnosť o vzraste predajov v 
grafickom segmente za tretí štvrťrok. 
Jednalo sa o Jon Peddie Research 
analýzu z ktorej vyplýva, že sa celý 
grafický trh, teraz máme na mysli 
GPU, IGP a APU, čiže CPU+GPU, 
dočkal zvýšenia predajov o zaují- 
mavých 16,7 %, respektíve o 18,4 % 
v porovnaní s rovnakým obdobím min- 
ulého roka. Lídrom nieje nikto iný než 
Intel, ktorý si „uchmatoľ“ 60,4 % podiel, 
konkurenčný tábor AMD získal 23 % 
časť koláča, nasleduje Nvidia so 16,1 
% podielom, štvrté a piate miesto sa 
ušlo firmám S3 Graphics a Matrox. 

Utorok sa potom ešte zameral na dvo- 
jicu Thermaltake chladičov, určených 
pre chladenie procesora. Ich mená sú 
Contac 39 a Contac 30, pričom oba 
obsahujú tri medené dotykové heat- 
pipes o rozmere 8 mm, hliníkové rebrá 
a sú dodávané s antivibračnými 
mäkkými úchytmi. Prídu s podporou 
pre procesory Intel LGA 
2011/1366/1155/1156/775 a AMD 
Socket FM1/AM3+/AM3/AM2+/AM2, 
no a ak vás zaujíma rozdiel medzi 
nimi, odpoveď bude jednoduchá. 
Model Contac 39 obsiahol dva 120 
mm ventilátory s modrým LED os- 
vetlením a pracovným režimom 800 
až 2000 RPM pri zvukovom výstupe 
15 - 33.2 dBA, druhý chladič (Contac 

30) sa môže pochváliť len jedným 
takýmto ventilátorom. 


Streda si pre nás prichystala nový 
Radeon, presnejšie teda HD 6970 od 
spoločnosti Sapphire, ktorý vyfasoval 
do vienka referenčné frekvencie, 
avšak využíva vlastný chladič, ktorý 
disponuje dvojicou ventilátorov o 
veľkosti 90 mm, ktorá má zaistiť výkon 
chladenia ako pri bežnej karte, ale 
otáčky majú byť o 10 % nižšie. Čo sa 
pripojenia týka nájdeme tu dva DVI 
výstupy, jedno HDMI a dvojicu mini 
DisplayPort výstupov, poteší však aj 
dual BIOS. Inak ponúka 2 GB GDDR5 
pamäť (5500 MHz), 1536 Stream pro- 
cesorov, GPU s frekvenciou 880 MHz 
a 256bitovú zbernicu. 


Týždňovú púť po hardvérových ces- 
tičkách sme zakončili vo štvrtok, ktorý 
dodal hneď pár zaujímavosti, pričom v 
prvom prípade sme zaostrili na 
predaje PC procesorov, ktoré sa opäť 
zvýšili - v treťom štvrťroku sekvenčne 
stúpli o 6,7 %, čo medziročne pred- 
stavuje 5,2 %. V tomto segmente su- 
verénne vedie Intel, ktorý disponuje 
trhovým podielom o hodnote 80,2 %, 
AMD má 19,7 % podiel, no a za 
zmienku stojí aj VIA Technologies, 
firma, ktorej sa ale podarilo zachytiť 
len 0,1 % podielu. Len tak pre zaují- 
mavosť dodávame, že celkové výnosy 
dosiahli astronomických 10,7 miliárd 
amerických dolárov. 

Napokon sme do matičky „rozobrali“ 
novú Super Tower PC skrinku 
Rosewill Blackhawk-Ultra, ktorú oce- 
nia hráči, potrebujúci veľa miesta pre 
svoj hardvér. Skrinka je natretá 
načierno, jej rozmery činia 240 x 635 
x 660 mm a môže sa pýšiť I/O pan- 
elom s dvojicou USB 2.0, rovnakým 
množstvom USB 3.0 portov aj audio 
výstupov a SATA dokom. Obsahuje 
štyri vstavané 5,25 palcové pozície, až 
desať interných 3,5 palcových pozícií, 
je tu sedem predvítaných otvorov 
(nachádzajúcich sa na zadnej strane) 
a k dispozícii sú i hadičky vodného 
chladenia pre smerovanie. Na 
chladení si dal výrobca evidentne 
záležať, keďže sem namontoval hneď 
osem ventilátorov, pričom poznáme aj 
ich pozície. Dva 140 mm ventilátory s 
červeným LED osvetlením sú vpredu, 
ďalšie dva s rovnakým rozmerom sú 


prichystané pre HDD, jeden 140 mm 
si našiel svoje miesto vzadu, na boku 
sa nachádza jeden 230 mm ventilátor 
a napokon tu máme dva 230 mm, 
ktoré sú v hornej časti a obsahujú čer- 
vené LED diódy. Menovaná bedňa do- 
razí na trh za 219,99 dolárov s 
jednoročnou zárukou. Je známa aj 
podpora základných dosiek: ATX, E- 
ATX, XL-ATX, dokonca i HPTX (asi 
EVGA SR-X teda SR-3). 


Pomerne inovatívny štyridsiaty 
piaty HW týždeň predstavil dve 
herné periférie, nové čipové sady, 
pár počítačových skriniek a 
napokon aj sedem nových napá- 
jacích zdrojov od Thermaltake. 


Existujú aj užívatelia, ktorí si potrpia 
na každučký detail a presne pre 
takých tu máme novú inovatívnu tech- 
nológiu 3D Power,  vyvíjajúcu 
spoločnosťou Gigabyte. V podstate 
ide o „hračku“ (vhodnú pre základné 
dosky X79), ktorá dokáže poskytnúť 
jedincovi plnú kontrolu nad dodávkou 
energie do procesora. V praxi to vyz- 
erá tak, že 3D Power disponuje digitál- 
nym PWM a softvérovým nástrojom, s 
ktorým nemá byť problém nastaviť na 
základnej doske za pomoci 3D BIOSu 
frekvenciu, napätie alebo „phase“. 


Nasledovne na nás so svojim hlo- 
davcom zaútočil MadCatz, ktorý pred- 
stavil naozaj dravý model káblovej 
myši Cyborg R.A.T. 7 Contagion, vy- 
bavenej okrem iného aj kovovými 
šasmi, umožňujúcimi nastavenie 
dížky. Dížka však nieje jediným nas- 
tavovacím mechanizmom. Hráč, ktorý 
to berie so svojou vášňou naozaj 
vážne si dáva záležať aj na presnej 
vyváženosti, no a s tým nebude v 
tomto prípade problém. Disponuje 
totiž systémom meniacej sa váhy, 
takže je možné pridať až 30 gramov, 
6400 DPI laserovým senzorom, piatimi 
programovateľnými tlačidlami, trojicou 
Cyborg módov, pričom každý z nich 
má ešte svoje nastavenie tlačidiel a 
rýchlosťou 1000Hz. Nechýba ani 
pletený kábel a pozlátený USB konek- 
tor. Táto herná periféria by mala byť 
na našom trhu dostupná za približne 
99,95 €. 


Hovorí sa, že to najlepšie má prísť 


nakoniec, ale my to tentoraz výni- 
močne nedodržíme. Hneď ďalší deň 
sme predstavili druhú hernú myš, 
ktorá mimoriadne úzko súvisí s tou 
predošlou. Rovnaká firma uviedla 
mladšieho a vysoko prispôsobiteľného 
brata menom Cyborg M.M.O.7, ktorý 
je založený na už zmieňovanom mod- 
ely R.A.T. 7. Medzi jeho hlavné tromfy 
patria —dvojpolohové MMO shift 
tlačidlá, trojpolohové MMO mode 
switch a programovateľné tlačidlá, 
ktorých je 13 a umožňujú pritom 
vykonať 78 definovateľných príkazov. 
Dočkať by sme sa jej mali niekedy v 
priebehu decembra a poobzerať by sa 
za ňou mali hlavne online RPG hráči, 
špeciálne tí, ktorí lipnú na hre World of 
Warcraft. 


Tento týždeň sme sa dočkali i 
niekoľkých informácií o dvoch 
čipových sadách, ktoré chystá AMD 
na budúci rok. UŽ teraz vieme, že sa 
budú volať 1090F X a 1070 a ponúknu 
SB1060 southbridge podporu súčas- 
ných procesorov z rady FX-Series a aj 
pre budúce procesory so socketom 
AM3+. Chipset 1070 obsiahne pod- 
poru pre osem SATA 6.0 Gbps portov, 
1090FX sa môže tešiť na natívnu pod- 
poru USB 3.0 a dostatok liniek pre 
konfiguráciu dual PCI-e x16. Podľa 
zistených údajov však nebudú pod- 
porovať PCI-Express 3.0. Dátum uve- 
denia na trh je neznámy, môže to ale 
byť niekedy v druhom štvrťroku 2012. 


Mali ste aj tú česť spoznať dve nové 
PC skrinky GZ-G1 a GZ-G1 Plus od 
Gigabyte, majúce oceľovú konštruk- 
ciu, čierny náter zvnútra i zvonku a 
podporu pre základné dosky typov 
micro ATX a ATX. Rozdiel medzi nimi 
je minimálny, takže si najskôr 
zhrnieme spoločné vlastnosti. Obidva 
modely poskytnú užívateľovi dve vsta- 
vané 5,25“ pozície, šesť interných 3,5“ 
pozícií, predný I/O panel s dvojicou 
USB 2.0, zvukových portov a vrátane 
systému regulácie predných dvoch 
120 mm ventilátorov. Všetky meno- 
vané pozície majú byť dostupné bez 
nutnosti použitia montážneho náradia, 
k dispozícii má byť aj konvexný bočný 
panel a v neposlednom rade tu 
nájdeme i tri predvítané otvory pre 
trubky vodného chladenia. Model s 
prívlastkom „Plus“ ešte navyše 
ponúka niekoľko USB 3.0 portov a 
ďalší 120 mm ventilátor. 


Čo sa minulotýždňového hardvér 


spravodajstva týka, ten zakončili 
novučičké počítačové napájacie 
zdroje od spoločnosti Thermaltake. 
Jedná sa presne o tri modulárne 
(450W, 550W, 650W) a štyri nemod- 
ulárne (4380W, 530W, 630W, 730W), 
ktoré tvoria radu s označením Smart 
Series. Prvá skupina, čiže modulárne, 
disponujú certifikáciou 80Plus Bronze 
s efektivitou do 86%, sú vyrobené v 
súlade s ATX 12V V2.3, vyfasovali ak- 
tívny PFC a jednu 12V vetvu. Stredná 
doba medzi poruchami má byť 100 
000 hodín, chladiť ich má tichý 140 
mm ventilátor a pre každý prípad je 
prítomná ochrana voči skratu, prepätiu 
a podpätiu. Pre začiatok sú dostupné 
len modulárne zdroje za tieto ceny: 
€50 (450W), €52 (550W) a €62 
(650W). Výrobca na záver spomenul 
záruku v trvaní troch rokov. 


Tento týždeň vôbec nebol tuctový a 
prakticky všetky novinky a pred- 
stavené produkty by sa pokojne 
dali označiť štítkom exkluzivity. 


Ako blesk z jasného neba k nám v 
pondelok dorazilo echo, potvrdzujúce 
implementovanie 3DMarku od 
spoločnosti Futuremark do nového op- 
eračného systému Windows 8. Hráči 
si tak budú môcť opäť testovať výkon 
a porovnávať možnosti pre dosiahnu- 
tie najideálnejších výsledkov. Nástroj 
pre začiatok nosí len pracovný názov 
3DMark for Windows 8, avšak už teraz 
spoznávame jeho hlavné prednosti. 
Nový 3DMark bude merať a porovná- 
vať herný výkon na všetkých zariade- 
niach Windows 8, prinesie 
ohromujúce real-time záťažové testy 
scén vo všetkých úrovniach HW, môže 
byť použitý v Metro UlI aj v „klasickom“ 
Windows prostredí, pričom podporuje 
x86 aj ARM architektúry a je vytvorený 
v spolupráci s poprednými svetovými 
technologickými spoločnosťami. Mo- 
mentálne výrobca pracuje na jeho 
vývoji, dočkať by sme sa ho mali 
niekedy na budúci rok. 


Nasledovný deň sme predstavili novú 
radu základných dosiek X79 od 
výrobcu MSI. Ide o modely X79A- 
GD65 (8D), X79A-GD65, X79A-GD45 
a XFr9MA-GD45, postavené na novej 
čipovej sade Intel X79 a osadené 
socketom LGA 2011 s podporou 
druhej generácie procesorov lntel 
Core i7. Spoločnosť MSI nám ponúkla 
informácie o modely X/9A-GD65 
(8D), s ktorými sa veľmi radi podelíme 


aj s vami. Spomínaná doska má 
prichystaných rovno osem 
pamäťových slotov s podporou 16GB 
modulov, čiže maximálna kapacita 
pamätí je až 128 GB, ďalej dostala 
PCIE Express 3. generácie a tech- 
nológie ako 3-Way NVIDIA SLI alebo 
4-way AMD CrossFireX. Overclockeri 
dozaista ocenia DrMOS II (novej gen- 
erácie napájacích čipov DrMOS) so 
zdokonalenou teplotnou ochranou, 
ktorá sľubuje aj maximálnu životnosť. 
Komponenty rady X79 nesú označe- 
nie Military Class III. Zainteresovaní či- 
tatelia vedia, že ide tým pádom o 
komponenty s vysokou kvalitou a 
hlavne spoľahlivosťou. Užívatelia ešte 
ocenia aj MSI Click BIOS II, zvuk od 
THX TruStudioPRO, Multi-BIOS II, 


Control Center II a MSI Super 
Charger. 

Ešte v ten istý deň Razer informoval o 
odcudzení dvoch mimoriadne 


dôležitých herných zariadení Blade z 
firemného výskumného strediska v 
San Franciscu. Celá situácia je v 
štádiu vyšetrovania, šéf Razeru však 
pevne verí, že sa celá záležitosť 
vyrieši. 


Streda uviedla do predaja novučičké 
DDR3 pamäte Avexir Core Series. 
Jedná sa o high-end sériu, dostupnú v 
niekoľkých variáciách. Hráč tak má na 
výber frekvencie 1333 a 1600 MHz pri 
2 GB alebo 4 GB moduloch, nechýba 
však konfigurácia dual alebo triple- 
channel kitov s veľkosťou 8 alebo 12 
GB.  Zaujmú hlavne krásnym 
vzhľadom, ktorého základom sú 
modré LED diódy a čierne PCB. 
Pamäte sú dostupné výlučne na ne- 
menovanom nemeckom obchode, kde 
ich cena začína na 27,90 €. 

Tento deň ukončila radostná, resp. 
oslavná správa o štyridsiatom výročí 
existencie mikroprocesora, ktorý 
niesol označenie Intel 4004, z čoho 
možno dedukovať aj od akého 
výrobcu bol. Pre zaujímavosť, dnešná 
druhá generácia Intel Core procesorov 
má viac než 350 000 krát vyšší výkon 
a každý tranzistor spotrebuje asi 5000 
krát menej energie než tomu bolo 
vtedy. 


V štyridsiatom šiestom hernom HW 
týždni sa predstavil aj nový hráčsky 
systém od spoločnosti Digital Storm, 
nesúci názov ODE Level 4. Má sys- 
tém postavený na koncepcii Intel X79, 
jeho srdcom je šesťjadrový procesor 
Core if 3930K, ktorý sa dá pretaktovať 

na vysokú hranicu 4,6 GHz. Farba ex- 
terného prevedenia je biela, celý sys- 
tém je postavený na matičnej doske 
ASUS Sabertooth X79 (lntel X79 
Chipset), zmieňovaný procesor od In- 
telu je referenčne nastavený na 3,20 
GHz, pamäťovú stránku zaisťuje 
vysokovýkonných 16GB s frekvenciou 
1600MHz (Corsair Vengeance Se- 
ries), prítomný je 1050 W zdroj, je tu 
ešte optická mechanika Blu-Ray 
Plaver/DVD Writer, grafická karta, 
alebo teda lepšie povedané rovno tri: 
3X SLI Triple NVIDIA GeForce GTX 
570 1.2GB, OS Microsoft Windows 7 
Home Premium (64-Bit Edition), čer- 
vený systém vnútorného osvetlenia, 
chladenie zabezpečuje Asetek Liguid 
CPU Cooler (240mm Radiator), no a 
nechýba ani taký 1 TB pevný disk Hi- 
tachi. Produkt je podporený trojročnou 
obmedzenou zárukou a predávaný za 
nemalých 3399 dolárov. 


Záverečným produktom bol 
pretekársky ovládač Simraceway 
SRW-SÍ Steering Wheel od 


SteelSeries, s ktorým nebude kupujúci 
disponovať potrebou pedálov. Medzi 
jeho prednosti sa zaraďuje prenosnosť 
a autenticita (unikátna hybridná 
konštrukcia prispeje k závodnému 
zážitku na vašom notebooku alebo 
stolnom PC), čaká na nás plná škála 
akcelerácií a brzdení pre zabezpeče- 
nie autenticity, obsiahol optimalizo- 
vaný dizajn s viac než 20 tlačidlami, 
nemáme sa pritom obávať žiadnej 
zložitej konfigurácie. Simraceway 
SRW-S1 Steering Wheel je kompletne 
prispôsobiteľný a kompatibilný s PC 
závodnými hrami, pričom treba brať do 
úvahy fakt, že niektoré jeho funkcie 
nemusia byť kompatibilné s niektorými 
hernými titulmi. Práve opísaný ovládač 
je dostupný v online obchode 
SteelSeries za $119.99. 


Minulý týždeň sa pozrel na dianie v 
hardvérovom svete reálnymi očami. 

Mali sme tu menšie sklamanie, 
niekoľko nových produktov a padol 
aj istý svetový rekord v pretakto- 
vaní. 


A začíname nemilou správou oznamu- 
júcou európske oneskorenie Sony 
PS3 3D displeja na neurčito. Podľa 
zistených informácií spoločnosť 
nebola schopná vysvetliť vzniknutú 
situáciu, dokonca neoznámila ani 
nové údaje o trhovej dostupnosti. Za- 
ujímavosťou pritom je, že v Severnej 
Amerike sa už z neho hráči radujú 
naplno, a to od 13. novembra. Cena 
produktu PS3 3D Display od Sony činí 
na Amazone cirka £410. 


S nasledovnou správou sme ponúkli 
náhľad do sveta pretaktovania. Do 
sveta, ktorý sa môže pýšiť novým sve- 
tovým rekordom dosiahnutým 
spoločnosťou Corsair, ktorej sa podar- 
ilo vytvoriť nový rekord z frekvencie 
pamäte 1733.8MHz (DDR3-3467) s 
využitím extrémne výkonného DDR3 
modulu Corsair Dominator GT 
CMGTX6. Systém bol tvorený proce- 
sorom AMD FX-8150, 1 GB pamäťou 
Dominator GT a plne modulárne napá- 
janým zdrojom Corsair Professional 
Series Gold AX1200. O rekord sa ten- 
toraz postaral majster sveta v pretak- 
tovaní, zároveň zamestnanec 
Corsairu Jake "Planet" Crimmins, bolo 
to vo firemnom laboratóriu a všetko 
prebehlo hladko za pomoci chladenia 
z kvapalného dusíka. 


Pre užívateľov hľadajúcich silnú 
úroveň kvality za rozumnú cenu si 
výrobca Exceleram prichystal zaují- 
mavú ponuku, ktorá pozostáva z 
nového 8 GB DDR3 pamäťového 
modulu E30200A (DDR3-1333 MHz 
(PC3-10700)) s CAS latency 9T pri 
1.5V DRAM napätí. Kupujúcich bude 
dozaista zaujímať predovšetkým jeho 
cena, ktorá je len $49.99, takže za 16 
GB konfiguráciu (2x 8 GB) zákazník 


vytiahne z peňaženky presne $99.98. 


Pripravená zaujať je aj nová grafická 
karta GeForce GTX 550 Ti Display4 
od spoločnosti Galaxy, určená však 
výhradne len pre ázijské trhy. Jedná 
sa o model postavený na základe 
GeForce GTX 550 Ti, ktorý podporuje 
až štyri displeje s celkovým rozlíšením 
5760 x 1080. V praxi to znamená, že 
sa dá naraz kľudne pripojiť štvorica 
displejov s individuálnym rozlíšením 
1440 x 1080 alebo trojica monitorov s 
rozlíšením 1920 x 1080. Na toto 
všetko poslúžia štyri DVI konektory a 
jedno rozhranie typu mini-HDMI. Karta 
disponuje 3+1 fázovým VRM čipom 
Galaxy in-house G-Engine, má 192 
CUDA jadier, GPU s frekvenciou 950 
MHz a 1 GB GDDRS5 pamäť. Pre nás 
zbytočná informácia, faktom však 
zostáva, že je predávaná za približne 
$157. Na záver ešte malá zmienka o 
chladení. To pozostáva z chladiča s 
centrálnym ventilátorom, ktorý sa dá 
čiastočne oddeliť, čo užívateľ ocení pri 
jej čistení. 


Nakoniec nám známy inovátor v 
oblasti vysokokvalitného, moderného 
počítačového hardvéru a niekoľkoná- 
sobný víťaz medzinárodného Red-Dot 
Awardu, In-Win, predstavil nástupcu 
už existujúcej skrinky BUC. Nový Mid 
Tower model nesúci označenie BUC 
101 je rozmerov 496 x 200 x 508 mm, 
vyrobený z oceľovej konštrukcie, má 
odolný čierny interiér a podporuje zák- 
ladné dosky typov ATX a Micro-ATX. 
Výrobca je opatril vynikajúcim chla- 
diacim potenciálom a podporou aj pre 
300 mm grafické karty, takže je určená 
pre každého hráča. Sú známe aj 
ďalšie produktové špecifikácie, ktoré 
neuvedieme, nakoľko je skrinka vo 
vývoji a podľa In-Winu môžu jednotlivé 
parametre podliehať možným 
zmenám. 

